Capcom mengumumkan sebuah projek baru diinspirasikan oleh siri Resident Evil iaitu bertajuk Project Resistance.
Kali ini, Project Resistance menampilkan sepasukan 4 remaja bertungkus-lumus dengan menggunakan pelbagai senjata bagi mengalahkan zombi yang korang kenali dalam Resident Evil seperti Licker di sekeliling mereka. Di akhir trailer, penjahat Resident Evil 2, Mr. X tampil untuk mengejar 4 remaja ini tetapi dia dikawal jarak jauh. Siapakah gerangan yang mengawal Mr. X? Hm…
Saksikan trailer acah terbaru di bawah:

Melihat kepada trailer di atas, Project Resistance kelihatan boleh dimainkan beramai-ramai sehingga 4 orang pemain. Beberapa game dalam siri survival horror ini boleh dimainkan bersama-sama seperti Resident Evil 5 dan 6 serta ada juga game berbentuk multiplayer seperti Outbreak dan Umbrella Corps yang mana tidak digemari ramai pemain.

Capcom tidak mendedahkan tarikh rasmi untuk Project Resistance tetapi pembangun akan berkongsi lebih lanjut tentang game shooter berpasukan ini di Tokyo Game Show 2019 berlangsung pada 12 hingga 15 September 2019.
Project Resistance akan dilancarkan di PC, PS4 dan Xbox One.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Capcom baru-baru ini mengacah satu game terbaru daripada siri Resident Evil iaitu dipanggil sebagai Project Resistance. Ia kelihatan seperti Left 4 Dead apabila dilihat sekilas pandang.
Rupa-rupanya, ia jauh dari jangkaan kami. Saksikan trailer gameplay Project Resistance baru di bawah yang menunjukkan mekanik permainan secara online ini.

Melalui trailer di atas, Project Resistance adalah game multiplayer yang mengikuti gaya Friday the 13th: The Game dan Dead by Daylight.
Dalam game ini, korang perlu bekerjasama sebagai satu pasukan untuk keluar daripada sebuah makmal biomedik misteri dan boleh memilih antara 4 karakter manusia yang mana mempunyai kebolehan tersendiri seperti Tyrone bertindak sebagai tank, Valarie sebagai healer dan sebagainya.
Pasukan korang haruslah berhadapan dengan cabaran direka oleh seorang lagi pemain dipanggil sebagai Mastermind. Mastermind boleh meletakkan perangkap, menutup sumber lampu, kunci pintu, meletakkan zombi, boleh kawal zombi dan paling gempak sekali, jadi Tyrant atau Mr. X untuk menghalang 4 pemain lain keluar dari makmal.
Capcom juga mengumumkan tarikh untuk ujian beta tertutup iaitu bermula pada 4 Oktober 2019 (3pm) sehinggalah 7 Oktober 2019 (3pm) mengikut waktu tempatan di PS4 dan Xbox One seperti tertera di laman sesawang rasmi.
Project Resistance akan dilancarkan di PC, PS4 dan Xbox One.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pasukan VALORANT mewakili rantau Asia Pasifik, Paper Rex terpaksa berpuas hati di tempat kedua VCT Masters Copenhagen selepas tewas di tangan FPX Esports dalam perlawanan sengit Grand Final 3-2 yang dilangsungkan pada jam 11 malam tadi.

[TRUE IDOLS] 🏆 #VALORANTMasters pic.twitter.com/QiWk4UJrX9
— VALORANT Champions Tour 🇩🇰 (@ValorantEsports) July 24, 2022

FPX menunjukkan perjalanan yang penuh liku apabila memulakan siri playoff dengan terlebih dahulu jatuh ke lower bracket dan terus mencari rentak mereka sehingga bertemu PRX di grand final.
Tahniah diucapkan kepada PRX kerana membawa harapan Asia Tenggara dan Asia Pasifik ke kejohanan MASTERS ini. Mereka menjadi pasukan Asia Tenggara pertama untuk melangkah sejauh ini ke Masters.
Paper Rex dianggotai oleh:

Aaron Leonhart – Mindfreak
Khalish Rusyaidee – D4v4i
Jason Susanto – f0rsaken
Benedict Tan – Benkai
Wang Jing Jie – Jinggg

Foto: Twitter VCT


Nvidia akhirnya telah mendedahkan kad grafik siri baharu mereka iaitu GeForce RTX 3000 yang menggunakan seni bina Ampere. Tiga model yang telah diumumkan baru-baru ini adalah RTX 3090, 3080, dan 3070.
Ketiga-tiga kad tersebut akan dilancarkan pada bulan ini dan bulan Oktober. Sejurus selepas itu, konsol Sony terbaru iaitu PlayStation 5 (PS5) pula dianggarkan akan dilancarkan pada bulan November.

Persoalan yang sama semestinya sedang bermain dalam minda penggemar-penggemar permainan video di Malaysia: Lebih berbaloi beli gaming PC atau PS5?
Walaupun kedua-duanya masih belum dilancarkan, jawapan untuk soalan ini boleh dijawab dengan mudah apabila mengambil kira setiap kekuatan dan kelemahan PC dan konsol. Hal ini demikian kerana unsur-unsur penting kedua-duanya tidak berubah dengan ketara pada setiap generasi.

Dalam artikel ini, penulis akan cuba membantu anda membuat keputusan sama ada untuk menyimpan duit untuk PS5 atau PC dengan menyenaraikan faktor-faktor penting dua platform tersebut.
Jom kita mulakan dengan faktor paling penting:

Harga

Pada waktu ini, Sony masih belum mendedahkan harga rasmi PS5. Oleh itu, penulis akan menggunakan anggaran yang diberikan oleh Paul Tassi dari Forbes dan Takashi Mochizuki dari Bloomberg.
Paul mempercayai PS5 dan Xbox One X akan dijual pada harga AS$500 (RM2,100). Takashi pula melaporkan bahawa kos pembuatan satu unit PS5 adalah sekitar AS$450 (RM1,900) dan beliau berpendapat Sony perlu menjual konsol tersebut pada harga AS$470 (RM2,000) untuk mendapatkan kadar keuntungan yang sama seperti jualan PlayStation 4 (PS4).
Kita juga harus mengambil kira kewujudan PS5 versi digital-sahaja yang tidak mempunyai pemacu cakera optik. Ia semestinya akan dijual pada harga yang lebih murah berbanding versi biasa.
Jika PS5 versi biasa akan dijual pada harga sekitar RM2,000, mungkin PS5 versi digital-sahaja akan dijual pada harga sekitar RM1,700. Penulis akan gunakan anggaran ini dalam artikel ini.
Sekali lagi, penulis ingin menegaskan ini semua sekadar anggaran dan bukan nilai sebenar.

Untuk gaming PC pula, kita tidak perlu membuat tekaan atau anggaran kerana harga rasmi untuk kad grafik Nvidia GeForce RTX 3080 dan RTX 3070 telahpun diumumkan.
Walaubagaimanapun, pembaca harus ingat bahawa Nvidia hanya menyatakan harga runcit untuk versi Founders Edition dan bukan harga untuk model yang akan dikeluarkan oleh syarikat-syarikat rakan kongsi seperti EVGA, ASUS, Zotac, dan banyak lagi.
Kad Nvidia GeForce RTX 3080 Founders Edition akan dilancarkan pada 24 September dan dijual pada harga AS$699 (RM2,900). Nvidia GeForce RTX 3070 pula akan dilancarkan pada bulan Oktober dan akan dijual pada harga AS$499 (RM2,100).
Adakah ini bermaksud kita akan membandingkan gaming PC yang menggunakan RTX 3070 dengan PS5? Tidak semestinya!

Kita perlu ingat bahawa setiap kali teknologi baru dikeluarkan, versi yang lama akan diturunkan harga. Oleh itu, kad grafik siri Nvidia GeForce RTX 2000 seperti RTX 2080, 2070, dan 2060 akan menjadi lebih murah, lagi-lagi dalam pasaran terpakai.
Kad RTX 2060 sudah mencukupi untuk main permainan AAA pada tetapan 1080p dan 120FPS. Pada waktu ini, harga unit baru RTX 2060 ialah sekitar RM1,500 dan kemungkinan besar ia akan turun menjadi sekitar RM1,200.
Untuk pengalaman permainan 4K 60FPS, anda memerlukan sekurang-kurangnya kad RTX 2070 Super. Unit baru kad ini berharga sekitar RM2,500. Penulis menganggarkan ia akan diturunkan menjadi sekitar RM2,000 kerana penulis menganggarkan RTX 3070 akan dijual pada harga sekurang-kurangnya RM2,300 apabila tiba di Malaysia.
Penjualan Nvidia GeForce RTX 2060 dan RTX 2060 Super pada waktu ini (2 September 2020).
PS5 diiklankan sebagai konsol yang boleh dimain pada resolusi 4K. Oleh itu, ia lebih adil untuk dibandingkan dengan PC yang sekurang-kurangnya dipasang dengan kad RTX 2070 Super.
Tidak dapat dinafikan bahawa harga sebuah gaming PC yang dipasang RTX 2070 Super (walaupun unit terpakai dibeli) tetap lebih mahal daripada PS5.
Penulis yakin ini bukan sesuatu yang mengejutkan. Dari dulu hingga sekarang, konsol memang lebih murah berbanding PC dan keputusan yang sama dicapai kali ini.
PS5 kemungkinan besar lebih murah daripada gaming PC yang mempunyai kemampuan yang lebih kurang sama.

Pengalaman permainan
Cyberpunk 2077
Satu perkara yang membuatkan pemain PC kurang gemar bermain di konsol ialah kelemahan konsol dari segi spesifikasi. Hampir semua permainan di konsol generasi kini (PS4 dan Xbox One) dimain pada kadar 30FPS dan dipaparkan pada resolusi dinamik.
Resolusi dinamik bermaksud resolusi akan diturunkan apabila perkara-perkara visual berat berlaku semasa permainan. Teknik ini digunakan untuk memastikan kadar 30FPS dapat dikekalkan.
Perkara ini tidak menjadi masalah bagi ramai pemain konsol yang memang sudah terbiasa dengan permainan pada kadar 30FPS. Bagi mereka yang sudah biasa main pada kadar 60FPS atau lebih tinggi, perbezaannya boleh menjadi sesuatu yang menjengkelkan.
Sony tidak mengeluarkan kenyataan yang mengesahkan PS5 mampu main pada resolusi 4K dan kadar 60FPS tetapi satu permainan yang telah disahkan boleh dimain pada tetapan itu ialah Spider-Man: Miles Morales.
Spider-Man: Miles Morales menggunakan enjin yang sama dengan Marvel’s Spider-Man yang dilancarkan untuk PS4. Oleh itu, ia bukan sesuatu yang sangat mengagumkan.
Ratchet & Clank: Rift Apart
Ratchet & Clank: Rift Apart ialah satu permainan yang boleh dikatakan sebagai permainan generasi seterusnya kerana ia menggunakan enjin baharu dan teknologi pencahayaan ray-tracing.
Menurut Insomniac Games, permainan mereka itu akan mempunyai dua tetapan iaitu 4K 30FPS dan 60FPS pada resolusi yang lebih rendah. Ini menunjukkan PS5 masih perlu melakukan beberapa pengorbanan untuk mencapai 60FPS.
Bagaimana pula jika anda merancang untuk kekal menggunakan televisyen 1080p atau monitor 1440p?
Dalam situasi sebegitu, penulis yakin anda tidak perlu risau kerana anda mesti boleh main setiap permainan pada resolusi tertinggi bersama kadar bingkai yang tinggi. 1080p 120FPS? Penulis rasa PS5 boleh melakukannya.
Memang benar anda tidak menggunakan sepenuhnya kuasa PS5 dalam situasi ini tetapi televisyen 4K bukan sesuatu yang murah dan penulis berpendapat pengalaman bermain pada resolusi 1080p sudah cukup memuaskan.
Total War: Three Kingdoms
Kekuatan gaming PC yang hebat terletak pada kebolehannya untuk main hampir semua permainan video pada tetapan grafik tertinggi sambil mengekalkan kadar bingkai yang tinggi dan lancar.
Anda juga menerima kelebihan untuk membuat modifikasi atau modding dalam permainan-permainan PC. Ini boleh menjadikan permainan anda jauh lebih menarik seperti memasukkan kenderaan baharu dalam Grand Theft Auto (GTA) V atau mod permainan unik dalam mana-mana judul siri Total War.
Ada banyak lagi contoh modding yang menarik dan ramai pemain PC tidak pernah lupa menyenaraikan modding sebagai satu kekuatan besar PC.
Motosikal Yamaha Y15ZR dalam GTA V. (Mod dimuat naik oleh thort)
Pengalaman permainan 4K 60FPS lebih mudah dicapai untuk banyak permainan video jika dimain di gaming PC. Malangnya, gaming PC yang berkuasa sebegitu akan memerlukan pelaburan wang yang agak tinggi.
Penulis menganggarkan anda perlu membina PC (dengan komponen-komponen baharu) bernilai sekurang-kurangnya RM7,000 untuk bermain pada tetapan 4K 60FPS. Pembelian komponen-komponen terpakai mungkin mengurangkan sebanyak RM1,000 hingga RM2,000.
Bagi golongan yang tidak kisah untuk bermain pada tetapan 1080P 60FPS atau 1080P 30FPS, anda boleh membina PC yang berharga sekurang-sekurangnya RM3,500 dengan komponen-komponen baharu.
Kalau anda bijak mencari komponen terpakai, anda boleh membina gaming PC 1080P 60FPS pada tanda harga RM3,000 atau lebih rendah.
Control
Kesimpulannya, tepuk dada tanya selera. Jika anda mementingkan pengalaman permainan yang paling memuaskan, keputusan yang betul ialah untuk melaburkan wang dalam sebuah gaming PC.
Untuk mereka yang hanya mahu main permainan video dan tidak mahu banyak berfikir tentang perkara-perkara remeh, lebih baik memilih konsol dan tidak semestinya PS5. PS4 Pro pun sudah cukup bagus jika belum pernah memilikinya.

Katalog permainan

Faktor terakhir ini merupakan faktor yang paling penting bagi sesetengah orang. Tidak kisah sama ada PS5 atau PC lebih berkuasa. Persoalannya ialah platform mana yang mempunyai katalog permainan yang lebih menyeronokkan.
Setiap platform mempunyai permainan eksklusif yang dikeluarkan untuk membuatkan platform tersebut menjadi pilihan yang lebih popular.
Para peminat adiwira Spider-Man mahu atau tidak perlu membeli konsol PlayStation kerana Sony telah membuat perjanjian bersama Disney untuk hak eksklusif permainan Spider-Man.
Sony juga gigih mengeluarkan banyak permainan pihak pertama yang hebat seperti Ghost of Tsushima, God of War, Horizon Zero Dawn (kini sudah ada versi PC), dan banyak lagi.
Selain itu, ada juga beberapa permainan di mana Sony memperoleh hak eksklusif bertempoh setahun seperti Final Fantasy VII Remake dan Death Stranding. Pada masa depan, Sony semestinya akan melakukan lagi perkara yang sama untuk memasarkan PS5.
Pemilik PS4 juga tidak perlu risau tentang permainan-permainan yang mereka telah beli kerana PS5 disahkan boleh main permainan PS4.
Gambar daripada AP/Damian Dovarganes.
Untuk pihak PC pula, permainan eksklusif adalah berdasarkan genre dan bukan studio pembangunan. Contoh paling jelas ialah permainan strategi seperti siri Total War, Sid Meier’s Civilization, dan banyak lagi.
Kebanyakan permainan simulasi juga paling sesuai dimain di PC. Antara contoh-contoh popular adalah Microsoft Flight Simulator, siri The Sims, Cities: Skylines, Zoo Planet, dan macam-macam lagi.
Satu lagi faktor penting yang perlu diambil kira ialah harga permainan. Pada zaman ini, permainan PC boleh dikatakan sepenuhnya dijual secara digital. Ini membuatkan kebanyakkan permainan PC yang dijual di platform seperti Steam dan Epic Games Store menjadi sangat murah berbanding permainan konsol.
Kalau anda minat mengumpul permainan versi fizikal, semestinya PS5 dan PS4 pilihan yang lebih sesuai berbanding PC.
Sebagai contoh, Wasteland 3 yang dilancarkan baru-baru ini dijual pada harga RM265 di PlayStation Store Malaysia. Di Steam pula, ia hanya berharga RM95.
Pemain PC juga bertuah kerana Epic Games Store masih kekal dengan promosi permainan percuma pada setiap minggu dan Steam pula mengadakan jualan pada setiap hari. Sangat mudah untuk pemain PC mendapatkan banyak permainan baharu dan lama pada harga bawah RM100.
Sebagai seorang yang memiliki gaming PC dan juga PS4, penulis sejujurnya berpendapat menjadi seorang pemain PC lebih menjimatkan dari segi pembelian permainan.
Penulis rasa aritkel sudah cukup panjangnya untuk menerangkan pendapat-pendapat penulis mengenai topik ini. Masih ada perkara-perkara yang belum disenaraikan tetapi ketiga-tiga faktor di atas sudah cukup untuk membuat pilihan.
Benar, PC juga mempunyai satu lagi kelebihan besar iaitu ia boleh digunakan untuk kerja dan aktiviti-aktiviti lain seperti penyuntingan video dan gambar, dan macam-macam lagi. Penulis cuma rasa perkara itu sudah terang lagi bersuluh bagi semua pembaca, oleh itu ia tidak perlu diberi fokus.
Pendek kata, belilah PC jika anda berkemampuan dan mahukan mesin yang boleh main permainan video dengan hebat dan pada waktu yang sama melakukan banyak lagi perkara lain.
Belilah konsol jika anda hanya mahu main permainan video dan tidak terlalu mementingkan butiran-butiran seperti resolusi, kadar bingkai, dan sebagainya.
Ikuti kami di Facebook dan Instagram.
Saksikan kami di YouTube.


Baru-baru ini, Arena of Valor sudah berjaya menganjurkan kejohanan Arena of Valor World Cup (AWC) 2021 dengan 118 juta penonton dan hampir 18 juta waktu tontonan.
Juga diumumkan, kelab bola sepak Perancis, Paris Saint-Germain (PSG) juga akan melebarkan sayap mereka ke bidang e-sukan dengan menyertai kejohanan RoV (AoV di Thailand) Pro League bermula bulan ini juga.
Mereka yang sudah berada di dalam suasana e-sukan sejak 2016, kini sedang mencari ahli pasukan untuk pasukan AoV mereka yang mengandungi lima pemain utama dari Thailand dan satu simpanan.

Pasukan mereka juga komited untuk utamakan kepelbagaian dan akan menentang segala bentuk diskriminasi dengan akan membentuk sebuah pasukan bercampur jantina pada masa depan. Mereka juga secara aktif menggalakkan komuniti tempatan, anjurkan pertandingan Arena of Valor dengan menggalakkan penyertaan pemain wanita.
Musim panas ini, RoV Pro League musim ke-8 akan bermula dengan PSG akan menentang Valencia FC dan Buriram United, sebuah kelab bola sepak tempatan.


PSG.LGD antara pasukan kegemaran untuk memenangi The International 11 Dota 2.
Namun, mereka pula memberi tanggapan buruk terhadap Valve apabila gagal untuk melaporkan kes positif COVID-19 untuk staf mereka.
Lebih menyedihkan bukan pemain dan jurulatih mereka yang positif COVID.
Sebaliknya individu itu adalah Pan Fei, Pengurus Besar PSG.LGD.

PSG.LGD gagal melaporkan Fei untuk tidak pergi ke TI dan mereka juga menyedari perkara ini sudah terlambat.
Sebagai denda, Valve mengambik hak PSG.LGD untuk pilihan hero di antara Radiant atau Dire untuk perlawanan mereka berlawan dengan RNG.

Ini bakal menjadi masalah besar untuk PSG.LGD kerana pemilihan drafting sangat-sangat penting terutamanya untuk Dota 2.
Masa tambahan drafting juga ditarik daripada mereka.
Nasib baik untuk PSG.LGD kerana sesiapa yang menghadiri The International 11 dilaporkan negatif COVID-19.
Hanya penalti sekecil ini boleh membawa masalah yang besar semasa drafting.


Pasukan profesional Dota 2 dari China, PSG.LGD kehilangan jurulatih mereka apabila Yao “QQQ” Yi meninggalkan pasukan itu walaupun skuad China ini cuba untuk mengekalkan beliau dalam skuad.

Dota2 Announcement:
 1. Yao ‘357’ Yi leaves the team and we send him our most sincere wishes.
 2. Xu ‘FY’ Linsen will return to the team after 3 month rest due to eye surgery.
 3. PSG.LGD will miss first Major event of the new season.
Full Story: https://t.co/HWQpJSYaCK #LGDWin pic.twitter.com/nkpnzuZyZi
— LGD Gaming (@LGDgaming) August 29, 2019

Sedikit mengenai latar belakangnya, QQQ menyertai LGD Gaming pada Januari 2017 dan membantu pasukan itu mempamerkan prestasi luar biasa sepanjang dua tahun. Sejak itu, pencapaian LGD paling tertinggi ialah mendapat naib juara di The International 8 dan ketiga di TI9 minggu lepas di Shanghai, China. Mungkin ada salah faham kerana tidak dapat menjulang Aegis walau menjalani kem latihan dengan peraturan ketat menyebabkan QQQ meninggalkan arena kompetitif ini.
Nampaknya PSG.LGD mungkin akan mengambil Yao “Yao” Zhengzheng sebagai jurulatih baru kerana beliau banyak membantu pasukan itu dari tahun 2012 ke 2018. Dalam pengumuman sama, skuad China ini tidak akan bertanding di Major seterusnya untuk Dota Pro Circuit kerana kapten, Xu “fy” Linsen mengambil rehat tiga bulan untuk menjalani pembedahan mata.
Sekarang, lineup PSG.LGD masih kekal seperti di The International 9. Mereka adalah Wang “Ame” Chunyu, Lu “Maybe” Yao, Yang “Chalice”‘ Shenyi, Xu “fy” Linsen dan pemain Malaysia, Jian Wei “xNova” Yap.
Sumber rujukan: VPEsports
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Legion of Champions IV adalah acara e-sukan berprestij dianjurkan pada peringkat Asia Pasifik, termasuk Australia dan New Zealand buat pertama kalinya. Acara ini berlangsung dari 13 – 15 Disember di Pantip Plaza, Bangkok, Thailand.

Pasukan Aerowolf Pro Team dari Indonesia telah menjadi juara dengan 4 markah lebih! Merekan menang wang tunai AS$4,000 dan laptop Legion Y540 bernilai sebanyak AS$6,000.

Dari kiri ke kanan: Rizky ‘tomketikyar’ Andikarama, Muhammad “Katou” Rizqie, Ian Tan, Asia-Pacific Gaming Lead Lenovo, Ridho “RDK” Dwiki Sena, dan Cahya “ExagonID” Ragil.
Ridho berkata “Ini adalah satu pengalaman yang menakjubkan. Tournament ini adalah satu platform yang baik untuk saya bertemu pemain-pemain dari negara lain dan juga dapat berkongsi pengalaman baru bersama mereka. Saya juga dapat menuntut ilmu dari pemain-pemain pro di Legion Academy, di mana saya belajar tip-tip baru dan cara persediaan untuk bersaing. Bagus sekali melihat Lenovo mendengar dan memahami apa yang mendorong kami sebagai gamers untuk berjuang”.

Naib juara pula jatuh kepada pasukan TokioStriker dari Thailand.

M1 Esports dari Taiwan mendapat tempat ketiga.
Saksikan replay Grand Finals antara Aerowolf Pro Team lawan TokioStriker.
Watch LOC Series IV Thailand 2019 Grand Finals – Day 3 Game 11-15 from Rise_of_Legion on www.twitch.tv


PlayerUnknown’s Battlegrounds (PUBG) walau macam mana fenomena sekalipun, ia masih serba kekurangan dan ada fungsi penting tak diletakkan.
Sebagai contoh, ramai pemain inginkan scoreboard dan death cam yang berfungsi penuh untuk saksikan siapa yang membunuh mereka. Ia mungkin relevan kalau korang boleh respawn tapi bagi pemain, tak salah untuk mereka demand fungsi itu.
Sekarang, PUBG sedang menguji ciri itu dalam test server untuk pengguna PC dan korang boleh saksikan pembunuh karakter korang dalam mod spectator dan menyaksikan kematian mereka pada akhirnya.
Sebagai contoh, korang boleh mengikut kamera pembunuh dengan menekan butang “watch”. Kalau korang dibunuh dalam Zon Biru, Zon Merah atau akibat jatuh dari langit, korang boleh spectate mereka yang paling dekat dengan lokasi kematian. Kalau karakter korang mati dalam skuad, korang hanya boleh spectate musuh selepas semua teammate mati.

Ia mungkin kedengaran simple tapi fungsi ini sebenarnya penting untuk sesi permainan yang lebih mesra pemain.
Sumber: Destructoid


Bosan dengan map yang sama? Korang boleh menarik nafas lega kerana tak lama lagi Playerunknown’s Battlegrounds (PUBG) akan menampilkan peta berbentuk padang pasir.

Pengacara acara The Game Awards, Geoff Keighley mengumumkan di Twitter miliknya mengenai kandungan tambahan ini.
Bagi yang tidak tahu, The Game Awards adalah acara tahunan yang menghimpunkan permainan video terbaik yang tercalon untuk beberapa anugerah. Ia akan diadakan di Los Angeles, Amerika Syarikat pada 7 Disember. Korang juga boleh membuat undian untuk permainan video favorite korang di laman web rasmi The Game Awards.


Bosan dah dengan mod yang ada sekarang? Korang boleh main mod lain pulak lepasni dalam PlayerUnknown’s Battlegrounds (PUBG)! Blue Hole mengumumkan mereka sedang bereksperimen dengan War Mode yang akan berfungsi seperti deathmatches, tak seperti sekarang yang mana ada seorang saja survive.
Korang akan dapat submachine gun (SMG) pada awal permainan dan kalau mati, ahli pasukan akan tetap respawning sampailah salah seorang dapat kumpul 80 mata dengan kombinasi jumlah kills, knockdowns dan revives. Ini adalah breakdown:
Ranking akan ditentukan mengikut skor ini:
DBNO: + 1 markah
Revive: + 1 markah
Team Kill or Team DBNO: -5 markah
Kill: + 3 markah
Korang boleh check semua changelog dekat SINI.
Mod ini lebih mesra pemain terutamanya mereka yang masih amatur dan tak tahu bagaimana untuk main FPS dengan betul. Buat setakat ini, War Mode hanya boleh dimainkan di custom server (yang hanya boleh diakses oleh PUBG Partners di PC) dan ia akan dibuka kepada semua menerusi acara yang diadakan secara berperingkat.
Sumber: Engadget


Pasukan profesional PlayerUnknown’s Battlegrounds (PUBG) Battle Arena Elites (B.A.E) adalah satu-satunya wakil Malaysia ke liga profesional 303 Royale yang dikendalikan oleh organisasi e-sukan bertapak di Colorado, 303 Esports.
B.A.E diwakili oleh Neferhor (kapten), BadMaN, Lokies, Savior, Mzero (sub), REIGN (dalam tempoh percubaan) dan Companyman (jurulatih).

303 Royale
Pro/Pro-Am #PUBG League
56 Teams
10k Prize Pool
FULL PRO/PRO-AM LEAGUE ROSTERShttps://t.co/i83IyLK1JG
The fight kicks off January 4th, 8PM EST on
📺https://t.co/M7I4I0i5tW
casted by @therealEsq + @MustacheDave_ pic.twitter.com/TKLcnv6cb6
— 303 Esports (@303esports) January 2, 2020

Mereka menyertai liga ini bersama 23 lagi pasukan lain dari serata dunia termasuklah yang dikenali dalam arena PUBG antaranya:
🇦🇺 Immunity & Incognito
🇺🇸 Shoot To Kill & Susquehanna Soniqs
🇪🇺 Singularity & Elgiganten Gaming
🇹🇷 Digital Athletics
Liga Profesional 303 Royale ini berlangsung selama lima minggu namun perlawanan B.A.E hanya pada minggu pertama ini dan kedua di kumpulan B. Liga ini menawarkan wang tunai terkumpul RM26,666.
Manakala Grand Final pula akan bermula pada 24 Januari dan 31 Januari.
Perlawanan pertama sudah pun bermula pada minggu ini dan skor terkini mereka boleh disaksikan di SINI dan di SINI.
Strim rasmi bagi liga ini boleh disaksikan menerusi Twitch.
Mereka perlu mendapatkan kedudukan 16 teratas di antara 24 pasukan bagi melayakkan diri ke Grand Final.

Penulis ingin mengucapkan selamat berjaya kepada mereka dan semoga dapat menunjukkan kekuatan pasukan Malaysia!
(Foto: Battle Arena Malaysia)
Ikuti kami di Facebook dan Instagram.
Saksikan kami di YouTube.


Pasukan PUBG Battle Arena Elites telah melayakkan diri ke Predator League Asia Pacific 2020 yang akan berlangsung di Manila, Filipina.

Dengan kadar kemenangan 50%, pasukan B.A.E. mendapat 6 Winner Winner Chicken Dinner, 107 Kills dan memperolehi 184 markah!

Pasukan tersebut dianggotai oleh:

Sean ” BadMaN ” Tan

LokiesMY

Jesse ‘Neferhor’ Watson (Captain)

Mukhlis ‘Mzero’

Muhammad “Savior” Hazwan

Pasukan Geek Fam pula mendapat tempat kedua manakala pasukan profesional PUBG Malaysia, The Face Gaming mendapat posisi ke 10 (TFG v2) dan 16 (TFG v1). Inilah keputusan akhir:

Tahniah kami ucapkan kepada Battle Arena Elites!
Untuk berita lanjut mengenai PUBG dan e-sukan, ikuti kami di Facebook, Twitter dan Instagram. Saksikan kami di YouTube.
Foto: FB / Battle Arena Malaysia


Krafton hari ini mengambil pentas The Games Awards mengumumkan bahawa mereka akan mengalih struktur permainan PUBG: Battlegrounds di PC dan konsol kepada permainan percuma.
PUBG: Battleground Free-to-Play akan tiba di PC, PS4, PS5, Xbox Series X dan Xbox One pada 12 Januari 2022.
Selain itu, mereka juga akan memperkenalkan akaun premium untuk PUBG: Battleground yang dikenali sebagai Battleground Plus dengan harga US$12.99 (RM54.77).
Battleground Plus akan memberikan beberapa kelebihan tambahan seperti:

Bonus 1,300 G-COIN
Penggalak Survival Master XP +100 peratus
Tab Karier-Medal
Mod Ranked
Fungsi Custom Match
Barang dalam permainan seperti set Captain’s Camo

Mereka yang sudah membeli dan menaik taraf kepada Plus, akan menerima Pek Peringatan Istimewa termasuk set kulit Battle-Hardened, pan Shackle and Shanks Legacy dan plat nama Battle-Hardened Legacy.
Pihak Krafton akan membuka pra-daftar bagi mereka yang berminat untuk ingin mencuba versi baharu permainan itu.
Selain itu, anda juga akan diberi beberapa aktiviti dengan ganjaran di dalam permainan.
Artikel ini diterjemah dan disunting daripada IGN SEA.


PlayerUnknown’s Battlegrounds (PUBG) atau dengan nama barunya PUBG: Battlegrounds baru-baru ini cuba untuk menarik lebih ramai pemain dengan kumpulan besar K-pop Blackpink.
PUBG: Battlegrounds akan menjadi percuma dalam seminggu untuk memberi peluang orang mencuba PUBG: Battlegrounds di PC bermula 10 Ogos sehingga 16 Ogos ini.
Acara Free-toPlay Blackpink digunakan bagi melihat respon pengguna PUBG di PC.
Seorang leaker di Twitter bernama PlayerIGN juga memberitahu PUBG sepatutnya sudah lama menjadi F2P pada tahun 2019 namun tidak mendapat respon dari peminat untuk menukar PUBG ke permainan video percuma.

Leak:
PUBG wants to go free-to-play.
 They’re going to track player responses in a F2P week that’s happening next month.
 Keep in mind, PUBG originally wanted to go F2P in 2019; but didn’t get the player response they wanted att from 2019’s F2P test.
— PlayerIGN (@PlayerIGN) July 24, 2021

Krafton juga mencuba untuk membuat eksperimen dengan acara Blackpink namun, di PC ramai peminat menunjukkan rasa tidak senang dengan tindakan Krafton.

Jika kita mengambil kira leaks yang mungkin benar, PUBG: Battlegrounds perlu membuat kaedah baharu untuk PUBG yang percuma dengan transaksi mikro yang baharu.
Adakah minggu percuma PUBG: Battlegrounds dan acara Blackpink ini akan membuat Krafton menukkarkan PUBG: Battlegrounds kepada Free-to-Play?


Nier Automata, permainan video popular dari Platinum dan Square Enix bakal membuat kolaborasi dengan PUBG:BATTLEGROUNDS.
Kini di PUBG:BATTLEGROUNDS membawa anda karakter-karakter dari dunia Nier seperti 2B,9S,Kaine dan Nier dari Replicant.
Acara ini sudah pun bermula di PUBG:BATTLEGROUNDS hujung minggu lalu.

Namun skin-skin ini boleh dikatakan sedikit mahal dari biasa dan bermula dengan harga 1500 G-Coins sehinga 6,000 G-Coins.

2B and 9S from NieR: Automata pic.twitter.com/wcD57nz9Rb
— PlayerIGN (@PlayerIGN) March 7, 2022

Ini bukan pertama kali PUBG mempunyai kolaborasi yang tidak disangka.
Sebelum ini Joker dan Harley Quinn juga menjadi tumpuan dan PUBG:Mobile pula membuat kolaborasi dengan Warframe.


PUBG: Battlegrounds baru-baru ini sudah mengumumkan bahawa mereka akan bekerjasama dengan kumpulan K-pop yang sangat popular iaitu Blackpink dalam event yang akan bermula bulan ini.
Kolaborasi PUBG x Blackpink dikongsi di Twitter dengan video pengumuman pendek  dan lagu ikonik kumpulan itu “How You Like That” dijadikan sebagai muzik latar. Terdapat elemen-elemen akan ditambahkan ke dalam permainan sebagai sebahagian dari kolaborasi itu termasuk barang yang dapat dibeli, kosmetik peta dan misi di dalam permainan.

Announcing the official collaboration of PUBG: BATTLEGROUNDS and @BLACKPINK! Jump into the game and check out the changes made to celebrate!
 Disclaimer: Please note that the faces included in the video are not part of the BLACKPINK Collaboration Bundles in PUBG: BATTLEGROUNDS. pic.twitter.com/Bj1ew8zj4S
— PUBG: BATTLEGROUNDS (@PUBG) August 5, 2021

Mulai hari ini, pelbagai barangan kosmetik Blackpink akan tersedia untuk dibeli dalam permainan sehingga akhir 2021. Secara keseluruhan akan ada 35 kosmetik berbeza dengan setiap ahli kumpulan K-pop – Jisoo, Jennie, Lisa dan Rose mempunyai bundle mereka sendiri. Kandungan di dalam bundle adalah gaya rambut, papan nama, topi keledar, pakaian, senjata dan banyak lagi.
Acara kolaborasi bersama Blackpink ini akan berlangsung antara 18 Ogos dan 7 September, ditambah misi acara dalam permainan yang boleh disertai pemain untuk memperoleh mata yang dapat digunakan untuk memperoleh barang Blackpink eksklusif. Antaranya ialah pemain akan berpeluang untuk menggunakan topi keledar level 3 dalam permainan mereka sendiri serta kupon contraband.
Untuk meraikan apa jua berkaitan Blackpink sepanjang kolaborasi ini dijalankan, PUBG mengeluarkan pelbagai elemen bertema di banyak peta permainan. Ia akan berlangsung antara 8 Ogos dan 7 September untuk PC, 12 Ogos dan 15 September untuk konsol. Di antara elemen itu, pemain akan dijangkakan untuk dapat melihat pelekat bertema Blackpink di dinding bangunan, ekor pesawat dan peti bekalan bertema.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Sebelum ini, kami melaporkan penyanyi rap tanah air, Ariz Ramli atau Caprice berniat menubuhkan pasukan PUBG sendiri selain membayar gaji streamer yang bernaung di bawah pasukannya.
Hari ini, Caprice mengumumkan di laman sosial Instagram miliknya yang beliau dalam proses untuk mendaftarkan syarikat baru dalam bidang e-sukan.

View this post on Instagram

Guys tolong jap! Esok abg akan dafter syarikat baru dalam bidang e-sports. Tolong pilih logo mane korang rase paling cun. 1st, 2nd, or 3rd? Swipe left. PUBG Audition starting bulan depan 🔥🔥🔥🔥🔥🔥🔥
A post shared by  Caprice (@capriceofficial) on Jul 22, 2019 at 5:56am PDT

Caprice juga menulis di kapsyen bertanyakan pengikutnya logo mana yang paling cantik dan sesuai untuk syarikat akan ditubuhkan itu.
“Esok (hari ini) saya akan daftar syarikat baru dalam bidang e-sukan.
“Tolong pilih logo mana yang korang rasa paling menarik,” tulisnya.
Beliau juga menulis di akhir kapsyen mengatakan uji bakat untuk skuad PUBG itu akan bermula pada bulan depan (Ogos).
Menggunakan nama XDE HAL BRO ESPORTS, Caprice berniat untuk terjun ke dalam industri e-sukan pula selepas mencipta kejayaan sendiri dalam industri hiburan.
Artikel berkaitan: Caprice labur dalam e-sukan
Sumber: Instagram
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Khas untuk peminat PUBG PC, Kejohanan PUBG Continental Series 4 (PCS4 APAC) kini kembali dan nyata ia mengujakan bagi pasukan-pasukan profesional tempatan dan Asia Pasifik.
Sebanyak 5 pasukan Thai, 5 Vietnam, 2 pasukan Oceania dan empat pasukan teratas dari PUBG Challenger Rumble (Indonesia, Filipina, Singapura dan Malaysia) akan berlawan merebut slot ke PCS 4 APAC.
Di peringkat PUBG Challenger Rumble, pasukan dari empat negara yang disebutkan tadi akan melalui pusingan kelayakan tempatan yang mana pasukan teratas dari setiap kelayakan akan berjumpa di peringkat Asia Pasifik.

Tahun ini, PUBG Challenger Rumble yang dianjurkan oleh Geek Events akan menjemput enam pasukan iaitu Victim Rise, From The Future dan Eagle 365 Esports dari Indonesia dan ArkAngel Predator, Bahamut Gaming dan Sedna Esports dari Filipina.

Pasukan ini dijemput kerana prestasi memberangsangkan di 2020 kelayakan tempatan PUBG Continental Series. Enam pasukan ini akan bermain di acara utama PUBG Challenger Rumble dan disertai lima pasukan dari kelayakan Indonesia, tiga pasukan dari kelayakan Filipina dan dua pasukan dari kelayakan Malaysia dan Singapura.
Pendaftaran untuk PUBG CHallenger Rumble akan bermula pada 31 Mac hingga 13 April ini. Daftar di LINK INI.
Nantikan penstriman langsung di page Facebook berikut:
English Streams:
facebook/PUBG.SEA.Official
facebook.com/PUBG.PH.Official
facebook/Geek_Events
youtube/Geek_Events_Malaysia
Bahasa Indonesia Streams:
facebook/PUBG_ID_OFFICIAL
youtube.com/c/GeekFamIndonesia


Yang menipu pastinya akan ‘kantoi’ juga suatu hari nanti dan dikenakan hukuman sama ada ban ataupun macam-macam lagi.
Itu yang boleh dijadikan pengajaran untuk pemain PUBG kerana sekarang mereka boleh dikenakan ban yang bertahun-tahun lamanya kalau menggunakan cheat. Laporan dari Game Informer mengatakan, mereka mula ban akaun yang guna radar hacks, membolehkan penipu untuk mengetahui lokasi pemain lain bagi mendapatkan Chicken Dinner dengan cara tak betul.
Sebaik saja mereka guna cheat ini, mereka terus kena ban untuk bertahun lamanya.
“Enam pemain yang menggunakan program tak diiktiraf dalam perlawanan profesional akan dikenakan ban selama tiga tahun. Empat lagi pemain yang guna taktik sama dalam perlawanan umum akan dikenakan ban selama dua tahun,” kata PUBG Corp.
Mereka juga akan membuat siasatan latar belakang untuk semua akaun yang ingin mengambil bahagian dalam kejohanan e-sukan. Sesiapa yang didapati menipu akan dihalang dari bertanding.
PUBG Corp juga menegaskan sesiapa yang belum menerima penalti tapi mempunyai rekod penggunaan program tak diiktiraf dalam akaun akan dihalang dari menyertai kejohanan rasmi PUBG pada masa depan.
Jadi korang, kalau taknak usaha penat lelah korang main akaun tu dan tiba-tiba kena ban sebab cheating, better main cara clean lah ye? Main nak chill-chill bukan menipu!
Sumber: Comicbook


Game PC dengan spesifikasi rendah sesuai untuk laptop dan PC kentang main dan percuma boleh menarik lebih ramai perhatian pemain.
PUBG Corporation dan Bluehole sedang mengusahakan PlayerUnknown’s Battlegrounds ‘Lite’ iaitu menampilkan spesifikasi PC rendah berbanding game sekarang. Dua studio ini telah membangunkan versi ini sejak dari Oktober dan dikeluarkan dalam satu uji beta. Lebih menarik lagi, versi ini dikeluarkan secara percuma manakala versi asal masih lagi berharga RM74.99 di Steam.
Berikut adalah spesifikasi yang diperlukan untuk main PUBG Lite:

Namun, beta ini menawarkan kandungan game terhad berbanding game standard. Buat masa sekarang, korang hanya boleh bermain dalam satu peta, Erangel secara berseorangan, berpasangan dan berkumpulan.
Setakat ini, versi Lite hanya tersedia di Thailand tetapi pembangun berkata mereka sentiasa meningkatkan mutu permainan dan merancang untuk memperkembangkan versi ini di kawasan lain.
Tarikh pelancaran rasmi PUBG Lite dan pembukaan beta di negara lain masih lagi belum diumumkan.
Ikuti MyGameOn di Facebook dan YouTube untuk berita gaming dan esports.


Krafton bertindak untuk menukarkan nama PUBG di platform Steam kepada PUBG: Battlegrounds.
PlayerUnknown’s Battlegrounds antara nama permainan video paling ikonik untuk ramai para gamers.
Bukan mudah untuk kita melupakan permainan ini dengan akronim yang boleh dikatakan sangat sesuai iaitu PUBG.
PUBG yang mula meletup pada tahun 2017 sudah menjadi fenomena di seluruh dunia.
Malah setakat ini masih ramai orang tidak kenal siapakah PlayerUnknown.
Apa yang membuatkan Krafton menukarkan PUBG ke PUBG: Battlegrounds?
Sudah menjadi PlayerUnknown’s Battlegrounds: Battlegrounds.
Nama seperti ini untuk permainan PUBG sangat tidak masuk akal seolah-olah Krafton sedang mencuba untuk membezakan PUBG di PC dengan PUBG yang lain.
Mengikut Krafton mereka cuba untuk memberi kelainan bagi jenama PUBG.

Mungkin selepas datangnya PUBG Mobile dan PUBG: New State ini membuatkan Krafton terpaksa menukar nama ke nama yang lain untuk perbezaan.
Jika Krafton mahu menerukan lagi “PUBG Universe” seperti penceritaan dan juga kaitan PUBG di platform lain mungkin mereka patut memilih unuk mengekalkan PUBG atau menukarkan sahaja kepada Battlegrounds.
Mungkin PUBG: Battle Royale?


Awal minggu ini PUBG: Battlegrounds, kini sudah melakukan peralihan ke Free-to-Play (F2p).
Namun tidak ramai orang menyukai perkara ini.
PUBG yang kini F2p sudah mendapat banyak peningkatan sehingga 670 ribu pemain serentak di Steam.

PUBG hit 670k peak concurrent players on Steam today, after going free to play.
 This is double its usual concurrent user figure in the past month.
 However, the game also received 13x the usual number of negative reviews from people that previously paid / annoyed by cheaters. https://t.co/kX1jmpjawu
— Daniel Ahmad (@ZhugeEX) January 12, 2022

Banyak pemain lama PUBG banyak meninggalkan review marah dan tidak berpuas hati.
PUBG Corporation berkata F2P adalah satu perkara yang dikatakan sesuai dan perlu  dibuat.
“Saya tahu ramai yang berminat dengan PUBG: Battleground tetapi tidak pernah berpeluang untuk bermain disebabkan beberapa sebab. Jadi inilah masa yang tepat untuk menjadi F2P.”
Namun, banyak pemain yang tidak berpuas hati dan membuat banyak review tidak suka di Steam.
Semalam sahaja seak PUBG: Battlegrounds menjadi percuma, terdapat sebanyak 5,000 review negatif dalam 24 jam.
Dari “Bagi balik duit saya?” sehingga “free 2 play = cheat 2 play” malah ada juga yang mengatakan “Dari membaiki masalah penipu, mereka sebaliknya memberi PUBG secara percuma.”
Pemain yang sedia ada sebenarnya akan mendapat Special Commemorative Pack yang akan memberi banyak akses kekal dan beberapa bonus.


Sejak Steam dilancarkan pada 2003, Valve menghasilkan sebuah gedung khas bagi game digital di PC. Pada tahun 2015, hampir 75% pasaran game PC digital didominasi oleh Steam dan kemudian, ia membuka ruang pembangunan ke PC seperti penggunaan controller, peranti VR (HTC Vive dan Oculus Rift) dan sebagainya. Setakat ini, Steam mempunyai lebih daripada 150 juta pendaftar serta 18.5 juta pengguna aktif pada 2018.
Meskipun Steam telah wujud lebih dari sedekad dengan pelbagai rantaian game PC menarik dilancarkan, citarasa pemain di Steam hampir tidak berubah menurut kepada visual graf yang memaparkan 15 game yang mempunyai rekod pemain tertinggi sepanjang tahun 2015 sehingga 2018 seperti yang ditonjolkan oleh pengguna gfycat, TheKarmaFiend di bawah:

Pada awalnya, graf ini menunjukkan Dota 2 menawan hati kebanyakkan pemain Steam diikuti oleh Counter Strike: Global Offensive (CS:GO). Pada tahun 2017, graf ini menunjukkan kenaikkan PlayerUnknown’s Battlegrounds (PUBG) secara perlahan sehinggalah game battle royale terus pecut berada di tangga pertama meninggalkan dua game multiplayer dibangunkan oleh Valve.
Antara game yang selalu bersaing dalam carta ini adalah Warframe, Grand Theft Auto V, Rocket League dan setiap versi game simulasi pengurusan bola sepak, Football Manager dari tahun 2015 – 2018. Yang mengejutkan lagi, Team Fortress 2 (dilancarkan pada 2007) serta Garry’s Mod (dilancarkan pada 2004) iaitu kedua-dua game dihasilkan sebagai mod masing-masing bagi Quake dan Half-Life 2 masih popular dimainkan sehingga sekarang.
Di akhir graf, hanya Monster Hunter: World dan Football Manager 2019 adalah game PC terkini iaitu baru dilancarkan pada tahun lepas yang paling ramai dimainkan.
Kalau mata korang tajam, sila lihat bagaimana prestasi No Man’s Sky yang dikeluarkan pada 2016 dalam graf ini. Sekali sahaja korang kelip mata, terus hilang. Untuk saksikan graf asal dengan terperinci, korang boleh tonton video ini di YouTube.
Adakah game kegemaran korang di Steam masih lagi terus bertahan dalam carta ini? Jom kongsikan bersama kami.


Wakil Malaysia, Gaventure sekarang berada di kedudukan ke-10 selesai hari pertama kejohanan PlayerUnknown’s Battlegrounds (PUBG), Legion of Champions IV yang berlangsung di Bangkok, Thailand bermula hari ini hingga Ahad.
Mereka terdiri daripada Erlangga Ahmad Gani, Aidil Adha Azizul Rozany, Hannan Hamzah Abdullah dan Churchill Ensir Anak Tampler Salang.

Gaventure mengumpulkan 21 mata dalam lima perlawanan berlangsung hari ini. Pada esok dan Ahad, sebanyak 10 peta lagi akan dimainkan, menjadikan keseluruhan perlawanan sebanyak 15 peta.

Pada kedudukan lima teratas hari ini, Venus Gaming dari Vietnam di tempat pertama dengan satu Winner Winner Chicken Dinner (WWCD), membolot 53 mata dengan 31 mata bunuh.
Di kedudukan kedua hingga keempat, masing-masing mendapatkan satu WWCD dengan perbezaan mata kurang daripada sepuluh.
Ayson Titans dari Singapura, Aerowolf (Indonesia) dan HPG dari Korea Selatan masing-masing menunjukkan taring mereka pada hari pertama.
Legion of Champions IV mengumpulkan 12 pasukan terbaik PUBG di rantau Asia Tenggara, Asia dan Oceania berentap hadiah terkumpul AS$16,200.


Pandemik COVID-19 memaksa PUBG Corporation untuk membatalkan kejohanan PUBG Global Series pada tahun ini. Syarikat tersebut kini mengumumkan kejohanan besar baharu untuk tahun 2021 yang diberi nama PUBG Global Invitational.S (PGI.S).
PGI.S akan diadakan selama 8 minggu bermula dari 1 Februari hingga 28 Mac 2021. Ia merupakan kejohanan e-sukan PUBG paling panjang setakat ini. 32 pasukan dari seluruh dunia akan bertanding di Korea Selatan untuk memenangi sebahagian daripada hadiah terkumpul yang berjumlah AS$3.5 juta (RM14.3 juta).

Berikut adalah pecahan penyertaan 32 pasukan dalam kejohanan ini mengikut wilayah:

Eropah: 7 pasukan
China: 6 pasukan
Asia Tenggara: 5 pasukan
Amerika Utara: 4 pasukan
Korea Selatan: 4 pasukan
Amerika Latin: 2 pasukan
Jepun: 2 pasukan
Taiwan: 2 pasukan

Anda mesti tertanya-tanya apakah maksud huruf “S” yang diletakkan dalam PGI.S. Menurut PUBG Corporation, ia mempunyai beberapa maksud dan salah satunya ialah Safety. Pihak penganjur menjanjikan mereka akan memastikan kesihatan dan keselamatan semua individu yang terlibat dijamin terjaga.. Jadual kejohanan diolah untuk menyesuaikan tempoh kuarantin dua minggu setiap pasukan.
Kejohanan ini akan disiarkan secara langsung melalui laman Twitch dan YouTube PUBG Esports.
Sumber rujukan: PUBG Corporation
Ikuti kami di Facebook dan Instagram.
Saksikan kami di YouTube.


Penularan novel coronavirus (2019-nCoV) masih melanda dunia dan industri e-sukan antarabangsa terpaksa menangguh serta membatalkan banyak kejohanan.
Baru-baru ini, PlayerUnknown’s Battlegrounds (PUBG) Corp, pembangun permainan PUBG, mengumumkan bahawa kejohanan PUBG Global Series (PGS) Berlin akan ditangguhkan kerana wabak itu.
PGS Berlin pada asalnya dijadualkan untuk berlangsung pada bulan April ini di Berlin, Jerman. Tarikh baru untuk kejohanan tersebut belum ditetapkan.
Dalam pengumuman yang sama, PUBG Corp juga menyatakan tarikh untuk pusingan kelayakan juga mungkin diubah.
Walaubagaimanapun, rancangan mereka untuk mengadakan empat kejohanan antarabangsa tetap akan diteruskan.
Setakat ini, 14 kes coronavirus telah disahkan di Jerman.
Pada awal tahun ini, beberapa kejohanan e-sukan lain seperti Overwatch League di China, Acer Asia Pacific Predator League, dan banyak lagi juga telah ditundakan.
Sumber: PUBG Corp
Ikuti kami di Facebook dan Instagram.
Saksikan kami di YouTube.


PUBG Corporation telah mengumumkan bahawa kejohanan PUBG Global Series (PGS) 2020 kini dibatalkan sepenuhnya kerana situasi COVID-19. Sebelum ini, syarikat tersebut menundakan PGS Berlin yang sepatutnya menjadi acara pertama PUBG Global Series untuk tahun ini.
21 pasukan yang telah melayakkan diri mereka untuk bertanding di PGS Berlin akan dibayar pampasan sebanyak US$20,000 (RM87,700). Lima pasukan terbaik di PUBG Champions League juga akan menerima jumlah yang sama.
Bagi pasukan-pasukan daripada kawasan Americas, US$120,000 (RM526,000) akan dibahagikan kepada 16 pasukan yang telah melayakkan diri ke pusingan kelayakan terakhir.
Berita baik di sini ialah e-sukan untuk PUBG tetap akan bersambung. PUBG Corporation akan menganjurkan PUBG Continental Series (PCS) yang akan berlangsung secara dalam talian sepenuhnya.

PCS menawarkan gabungan hadiah terkumpul sebanyak US$2.4 juta (RM10.5 juta). Ia akan dianjurkan di empat kawasan iaitu:

Asia (Korea, Jepun, Cina, dan Taiwan)
Asia Pasifik (Asia Tenggara dan Oceania)
Eropah
Amerika Utara

Setiap kejohanan peringkat kawasan akan mempunyai hadiah terkumpul berjumlah US$200,000 (RM877,000) dan akan berlangsung pada bulan Jun dan Ogos tahun ini. Walaubagaimanapun, bukan kesemua hadiah terkumpul tersebut akan diberikan kepada para pemenang.
Separuh daripada jumlah tersebut akan diberikan kepada perbadanan amal yang dipilih oleh pasukan yang menang. Lagi separuh akan diberikan kepada pasukan-pasukan mengikut prestasi mereka di kejohanan.
Pada bulan Mei, PUBG Corporation juga akan menganjurkan PCS Charity Showdown. Ia merupakan sebuah acara amal yang dilangsungkan untuk membantu usaha-usaha melawan COVID-19.
Sumber: PUBG Corporation
Foto: Eva Martinello
Ikuti kami di Facebook dan Instagram.
Saksikan kami di YouTube.


PlayerUnknown’s Battlegrounds (PUBG) telah diharamkan di Nepal mengikut laporan Kathmandu Post.
Pengharamaan ini dikuatkuasakan setelah Jabatan Jenayah Metropolitan Nepal memfailkan Litigasi Kepentingan Awam kepada Makhamah Daerah Kathmandu pada hari Rabu lalu.
Keesokan harinya, Pihak Berkuasa Telekomunikasi Nepal mengarahkan semua syarikat pembekal internet dan pembekal sistem telefon untuk menghalang game battle royale popular ini.

Menurut ketua Jabatan Jenayah Metropolitan, Dhiraj Pratap Singh memberitahu kepada Kathmandu Post, “Kami menerima banyak aduan daripada ibu bapa dan pihak sekolah tentang kesan game ini terhadap anak-anak. Kami juga sudah mengadakan perbincangan dengan pakar psikiatrik sebelum meminta izin Makhamah Daerah Kathamandu untuk haramkan game ini.”
“Ramai ibu bapa dan sekolah mengadu bahawa game ini mengganggu pembelajaran anak mereka dan jadikan mereka lebih agresif. Apabila kita merujuk kepada pakar, mereka berkata keganasan dalam game ini menjadikan orang agresif dalam dunia sebenar,” kata Singh.
Ini bukan pertama kali PUBG mendapat tentangan orang ramai malahan game ini pernah diharamkan di negara China pada 2017 dan beberapa daerah di India pada Mac lepas tetapi pengharaman itu hanya bersifat sementara sahaja.
Apa pendapat korang tentang pengharamaan PUBG? Adakah PUBG benar-benar membawa kesan buruk kepada anak muda ataupun sebaliknya? Kongsikan pendapat bersama kami!
Ikuti MyGameOn di Facebook dan Instagram serta saksikan kami di YouTube.


16 pasukan PlayerUnknown’s Battlgrounds (PUBG) akan bertanding di peringkat nasional bagi kejohanan Predator League Asia Pasifik 2020 yang akan berlangsung di Battle Arena, Kuala Lumpur pada esok dan Ahad.
Ini adalah pasukan-pasukan berikut:

Dari pusingan kelayakan 3 dan 4 yang diadakan tak lama dulu, pasukan-pasukan ini ialah:

Bo55 Gold
One Lucky Tap
Vengeance Dark
The Face Gaming V1
The Face Gaming V2
Redsea Esport
BOSS Esports
Legendary Gaming

Dari pusingan kelayakan 1 dan 2 pula, ini adalah pasukan-pasukan yang layak:

Battle Arena Elites (B.A.E)
CXON
FrostFire
Esports Ready
Flash Vision Esports
Gaventure
Geek Fam
Y-Suki

Hanya juara saja yang akan layak ke Predator League 2020 Finals di Manila, Filipina dijangka bermula pada Februari tahun depan. Selain menerima slot ke Final, pemenang juga akan mendapat hadiah wang tunai RM10,000 daripada RM21,400 yang dipertandingkan.
Jom beri sokongan padu kepada mereka yang akan bertarung esok!
(Foto: Acer Predator)


Fokus dan tidak takut pada mana-mana pasukan yang memberikan persaingan sengit. Itu menjadi kunci kejayaan skuad PlayerUnknown’s Battlegrounds (PUBG), Battle Arena Elites yang diketuai oleh Sean ‘BadMaN’ Tan.
Minggu lalu, mereka mencipta fenomena tersendiri apabila menjuarai pusingan kelayakan kebangsaan bagi kejohanan AOC Battle of the Visionaries peringkat Asia Pasifik diadakan di Battle Arena selama dua hari.
Mereka turut membawa pulang wang kemenangan RM10,000, perkakasan gaming dan hadiah utama iaitu tiket ke Grand Final di Chengdu, China. Roster penuh BAE:
In game leader – Neferhor
Fragger- BadMaN / Lokies
Support – savior

Mereka memperoleh keseluruhan 146 mata dan 87 jumlah pembunuhan serta 4 Winner Winner Chicken Dinner (WWCD). Di belakang mereka adalah skuad MinumKopiJap dengan 102 mata dan Geek Fam dan Gaventure (101 mata).
“Bagi persiapan untuk kejohanan ini, kami cuba perbetulkan kesilapan dibuat sebelum ini.
“Pemain baru, savior juga perlu membiasakan diri dan kami cuba yang terbaik untuk bagi dia rasa selesa dengan gaya permainan kami,” kata Sean ketika dihubungi MyGameOn menerusi aplikasi Messenger.
Sean menambah, dia teruja dengan prestasi pasukannya dan tidak sabar untuk membuktikan #MalaysiaBoleh di pentas dunia, iaitu di China untuk Grand Final tak lama lagi.
“Kami semua pernah bermain di peringkat antarabangsa jadi kami lebih yakin dan tidak sabar untuk bertanding di Grand Final nanti,” katanya.
Ketika ditanya kenapa dia begitu meminati PUBG, Sean berkata, minat mengatasi segalanya.
“Semuanya kerana minat dan keinginan untuk menang. Itu yang menjadi motivasi kami semua,” katanya.
Gambar featured image: Sean Tan
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Sebelum ini, kami melaporkan PUBG Lite iaitu versi PUBG yang sesuai dimainkan di PC kentang/lama korang telah dibuka fasa beta tetapi cuma tersedia di negara Thailand sahaja.
Berita baik tiba apabila PUBG Corporation meluaskan capaian beta PUBG Lite ke empat negara lain termasuk Malaysia, Indonesia, Filipina dan Singapura.

Lebih menarik lagi, PUBG Lite boleh dimainkan secara PERCUMA dan juga boleh main game ini menggunakan Intel HD Graphics berfungsi sebagai unit pemprosesan grafik (GPU) yang termasuk dalam hampir semua produk Intel sejak tahun 2010. Berikut adalah spesifikasi diperlukan untuk main PUBG Lite:

Ingat tarikh ini! Pemain boleh mula daftar dan buat pre-download di saluran PUBG dan Garena pada 13 Februari sebelum ujian beta dibuka pada hari Valentine, eh, 14 Februari 2019. Klik di sini untuk download PUBG Lite. Selamat menjamu selera!
Sumber: PR Newswire Asia
—

Daftar sekarang untuk kejohanan e-sukan kampus terbesar di Malaysia! Ada game Mobile Legends, PES 2019 dan Dota 2, khas untuk pelajar universiti sahaja!
KLIK LINK INI UNTUK MENDAFTAR.
Info lanjut, layari laman web ini dan Facebook kami.


Team Deathmatch (TDM) adalah mod permainan yang memang sudah biasa untuk pemain PlayerUnknown’s Battlegrounds (PUBG) Mobile tetapi ia belum hadir untuk PUBG di PC dan konsol.
Perkara itu bakal berubah dengan kehadiran kemas kini 6.2 untuk PUBG.
PUBG Corp, pembangun PUBG, telah mengumumkan bahawa kategori permainan baru iaitu Arcade akan dimasukkan dalam PUBG. Mod permainan pertama yang diperkenalkan dalam Arcade ialah 8v8 TDM.
Tidak sama seperti Team Deathmatch dalam PUBG Mobile, versi ini hanya boleh dimain secara FPP (first person perspective).

Berikut ialah senarai peraturan mod TDM ini:

8 vs. 8
FPP sahaja.
Pemain boleh memilih Spawn Kit.

Spawn Kit ialah set peralatan dan senjata ataupun loadout.

Fungsi hidup kembali (respawn) dimasukkan.

Setiap pemain akan hidup kembali 5 saat selepas dibunuh.
Pemain akan hidup kembali berdekatan dengan ahli pasukan jika mereka berada di tempat yang selamat.
Pemain akan hidup kembali dalam keadaan kebal untuk sementara waktu.

Down But Not Out (DBNO) dimatikan.

Tiada fungsi knockdown. Pemain yang habis nyawa akan mati serta-merta.

Friendly Fire dimatikan.
Pembunuhan dan bantuan (assists) mengisi meter boost (boost gauge).

Meter boost akan menurun dan mengisikan nyawa pemain selepas 5 saat tidak dicederakan.

Kalau terkeluar dari perlawanan TDM, pemain tidak boleh masuk semula.

Peraturan ini dikuatkuasakan walaupun pemain terkeluar secara tidak sengaja atau akibat masalah sambungan internet.

Syarat kemenangan:

Pasukan pertama yang mendapat 50 pembunuhan atau bilangan pembunuhan tertinggi selepas 10 minit.
Perlawanan dimenangi oleh pasukan yang memenangi dua pusingan.

Ganjaran:

Pemain memerolehi Battle Points (BP) berdasarkan skor masing-masing dalam perlawanan.
Survivor Pass XP tidak diberikan.

Mod TDM ini akan diperkenalkan sekaligus dengan 7 peta yang direka berdasarkan empat peta utama PUBG iaitu Erangel, Sanhok, Vikendi, dan Miramar.

Senarai peta TDM PUBG Arcade:

Erangel – Stalber, Sosnovka Military Base
Sanhok – Paradise Resort, Docks
Vikendi – Podvosto, Peshkova
Miramar – Campo Militar

Para pemain PUBG di PC dan konsol boleh bermain mod TDM apabila kemas kini 6.2 dilancarkan.
Sumber: PUBG Corp
Ikuti kami di Facebook dan Instagram.
Saksikan kami di YouTube.


PlayerUnknown’s Battlegrounds mungkin akan pertimbangkan region-locked servers tak lama lagi.
“Kami akan terus bekerjasama meningkatkan suasana gameplay yang lebih baik untuk semua. Ini termasuklah menyediakan network yang lebih lancar untuk pemain. Satu lagi pertimbangan kami ialah menjalankan operasi ke atas server untuk pemain bagi setiap rantau (Asia Tenggara tak bercampur dengan China).
“Tapi pada masa yang sama, jika pemain berada dalam server dari rantau lain membuat team bersama pemain dari rantau lain, mereka boleh connect dan bermain di mana-mana server di kedua-dua rantau,” – kenyataan dari satu temubual bersama PC Gamer.
Pendekatan ini pastinya akan menyelesaikan masalah pemain yang menipu dalam permainan. Kebanyakan mereka datang dari China dan pemain rata-ratanya ingin server China dihasilkan sendiri untuk pemain negara itu.
Sumber: PC Gamer


Buat pertama kalinya dalam sejarah Steam, PlayerUnknown’s Battlegrounds (PUBG) mula menunjukkan penurunan bagi jumlah keseluruhan pemain di PC. Ya, game yang meletup dan popular sejak tahun lepas ni mula mencatatkan penurunan kepada 36,000 pemain saja yang online serentak sepanjang 30 hari lalu seperti dilaporkan Steam Charts.
Tapi sebelum kita jump to conclusion dan umumkan game ini akan ‘mati’, perlu diingatkan rekod PUBG masih kekal utuh dengan angka 1.5 juta pemain online pada dasarnya. 24 jam baru-baru ini turut mencatatkan 2.7 juta pemain jadi game takkan berdepan masalah dalam masa terdekat.
PENURUNAN dicatatkan. FOTO: Gamerevolution
Ada sebabnya kenapa pemain mula berkurangan. Ini kerana patch anti-cheat yang menghalang pemain daripada menggunakan program yang dicurigai untuk mengakses permainan itu. Ia juga kerana sejumlah besar pemain yang dikenakan ban pada Januari iaitu sebanyak 1 juta dan memberi kesan kepada carta ini.
Selain itu, PCGamesN juga melaporkan permainan seakan PUBG yang akan dikeluarkan oleh Tencent dan tertumpu kepada pasaran Asia mungkin menyebabkan pemain beralih angin. Penganalisa pasaran, Daniel Ahmad berkata, sudah lebih 9 juta pemain yang mendaftar untuk versi Tencent.
Fornite juga tak ketinggalan mencuri pemain PUBG kerana kelebihannya dikeluarkan hampir di kesemua platform.

Sumber: Gamerevolution


Sebelum ini Tencent bekerjasama dengan Capcom untuk melancarkan crossover event Resident Evil 2 di PUBG Mobile yang dipanggil Survive Till Dawn. Sekarang dah dua bulan berlalu, mod ini diperkasakan lagi dengan membawakan mod survival iaitu Darkest Night.
Mod ini akan kumpul pemain untuk bertahan pada satu malam berlawan dengan musuh iaitu zombi dan bertarung untuk nafas terahir. Pemain tak diberi paracut sebaliknya diletakkan di lokasi rawak untuk berdepan kelompok zombi setiap 3 malam. Tiada Chicken Dinner boleh didapati dan pemain perlu berganding bahu untuk membantu antara satu sama lain atau mengambil kesempatan. Buatlah pilihan tepat!
Sementara mod Survive Till Dawn 2 akan membawakan zombi lebih menyeramkan (zombi melompat dan anjing) dan senjata yang belum lagi pernah dilihat.
Korang boleh baca kemaskini penuh di SINI di mana kesemua perubahan ada ditunjukkan.


PUBG Mobile telah mengeluarkan laporan anti cheat mereka pada tarikh bermula dari 18 sehingga 24 Disember 2020.

Gambar rajah di atas kita dapat saksikan, ramai pemain yang menggunakan tipu helah ini bermain di level Bronze, Crown, Diamond dan juga Platinum. Peringkat Bronze mencatat angka yang paling banyak kerana ramai di antara mereka yang membuat akaun baru dan mencuba tipu helah tersebut.
Akan tetapi di peringkat Diamond dan ke atas, mereka gemar menggunakan cheat ini untuk push ranking mereka dengan lebih pantas. Disebabkan perkara ini, mereka akan kehilangan kesemua data akaun mereka dan akaun juga tidak akan dapat di akses. Ini sekaligus merugikan mereka yang sudah menjadi veteran di dalam permainan tersebut yang mengumpulkan banyak set pakaian dan juga senapang.

Selain itu, cheat yang selalu digunakan ialah X-Ray Vision yang dapat menembus pemandangan pemain ke dalam dinding rumah dan juga tempat persembunyian. Auto-Aim juga kerap digunakan oleh mereka untuk menembak musuh dengan mudah dan berupaya mengawal recoil dengan mantap.
Di samping itu, terdapat juga pengguna cheat ini yang mengubah suai model karakter mereka tanpa membeli sebarang premium crate. Tidak kurang juga 14 peratus dari mereka menggunakan speed hack untuk menambah kelajuan karakter, tidak mungkin pemain yang tidak menggunakan sebarang cheat dapat menembak mereka.
Penulis berharap pihak PUBG Mobile akan terus peka tentang masalah penggodam dan penipu ini sebelum ia akan menyebabkan mereka kekurangan pemain baru dan lama. Mereka boleh juga menggunakan idea untuk ban ip address para penipu dan penggodam ini supaya mereka tidak boleh membuat akaun baru untuk melaksanakan agenda mereka.


PlayerUnknown’s Battlegrounds mudah alih (PUBG Mobile) boleh dikatakan mobile game paling popular dan untang di dunia dari segi pendapatan selama lima bulan.
Ini ditunjukkan menerusi rekod dari Sensor Tower yang mengeluarkan data untuk bulan Januari.

PUBG Mobile berjaya mendapatkan keuntungan sebanyak AS$176.3 juta untuk pembangunnya, Tencent. Angka itu adalah empat kali ganda lebih banyak berbanding Januari tahun lepas.
Menurut laporan dari Revival TV, Tencent mencatatkan pertumbuhan 540% dan sebahagian besar adalah dari China yang merangkumi 52.% keseluruhan pendapatan pada Januari 2020.
Di tempat kedua, Honor of Kings mengikuti rapat dengan keuntungan AS$151.3 juta.
Selain itu, PUBG Mobile juga berulang kali cuba untuk tingkatkan popularitinya menerusi kandungan-kandungan menarik dan kolaborasi antara Capcom seumpamanya.
Sumber: Revival TV
Ikuti kami di Facebook dan Instagram.
Saksikan kami di YouTube.


PUBG Mobile dah agak lama di pasaran tapi baru sekarang kita dapat maklumat terbaru untuk liga kompetitif bagi permainan ini.
Pertamanya, PUBG Mobile akan mempunyai satu kejohanan dinamakan PUBG Mobile’s Player Well Known Invitational North America yang mana menyaksikan 16 streamers terkenal berentap dengan kawan dan peminat untuk mendapatkan Chicken Dinner mereka.
Jom saksikan video di bawah kalau korang nak tahu streamers mana yang mengambil bahagian ataupun layari je laman web mereka untuk maklumat lanjut.

Kelayakan ini adalah sebahagian dari kejohanan utama dari PUBG Corp dan Tencent iaitu Player Well Known Championship yang mengumpulkan pemain dari enam rantau iaitu Eropah, Asia, Amerika Selatan, Amerika Utara dan Jepun/Korea.
Kejohanan itu akan berlangsung dengan pusingan kelayakan, preliminaries, regional finals dan World Finals.
Pemenang akan dapat menyertai skuad PUBG Mobile yang rasmi dan mempunyai akses untuk promosi bagi penstriman dan banyak lagi.
Sumber: Pocketgamer UK


Sempena PUBG Mobile Club Open (PMCO) Global Finals yang akan berlangsung bermula 26 Julai ini, DJ dari Norway yang terkenal, Alan Walker akan mengeluar lagu tema keduanya selepas “On My Way” yang digunakan untuk liga Asia Tenggara PMCO Musim Bunga sebelum ini.
Berjudul “Live Fast”, lagu tersebut akan mempunyai mesej kekuatan untuk pemain-pemain yang bertanding dalam kejohanan tersebut.
Dalam video dimuat naik oleh page Facebook PUBG Mobile, Alan Walker memberikan sepatah dua kata sempena lagu tema baru ini.

PUBG MOBILE – Alan Walker Reveal
Alan Walker akan mengeluarkan lagu barunya – "Live Fast" dengan PUBG MOBILE! Lagu ini akan debut di #PMCO Global Finals pada 26 Julai, Berlin. Baca sini: www.pmco2019.info/AW🔹 Join Group: https://www.facebook.com/groups/PUBGMOBILEMY.OFFICIAL/🔹 Follow Instagram :https://www.instagram.com/pubgmobilemyofficial/🔹 Follow Youtube: http://www.youtube.com/c/PUBGMOBILEMY
由 PUBG MOBILE 发布于 2019年7月18日周四

Beliau juga berkata akan membuat kemunculan untuk bermain bersama star players (pemain popular) ketika di Berlin nanti. Ini mungkin bermaksud Alan Walker akan bermain di dalam showmatch sebagai salah satu aktiviti untuk peminat dalam kejohanan tersebut.
Selain lagu Alan Walker, lagu Fly daripada Benji Jackson juga digunakan sebagai anthem untuk liga Asia Tenggara PMCO Musim Bunga sebelum ini. Lagu itu juga mempunyai mesej sangat mendalam tapi mudah difahami. Korang boleh dengarnya dengan trademark Audio Jungle di SINI.
Gambar featured image: Youtube
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Dalam dunia e-sukan, banyak organisasi yang suka bagi teaser pada peminat dan baru-baru ini, organisasi e-sukan Eropah, Team Secret juga ada mengacah.
Di Facebook Team Secret, mereka mengacah siapakah lineup baru mengikut nama yang tertera pada foto di bawah. Bagaimanapun, nama-nama ini adalah baru dan menurut sumber, mereka berempat sudah pun berlatih bersama dalam PUBG Mobile.

Disebabkan ramai peminat tertanya-tanya, maka ramailah yang membuat andaian dan meneka nama pemain tersebut di ruangan komen.
Ada yang mencadangkan nama seperti Hyqul dari VIP, pemain Thailand, Madtoi dari Illuminate, iSh0tz dan Zully dari Yoodo Gank yang akan menyertai satu-satunya pemain yang tinggal iaitu Secret BiuBiu.
Tidak kurang juga yang meneka bahawa Jumper (VIP) dan ManParang (Yoodo Gank) mahupun Fredo akan menyertai. Buat masa ini, tiada sebarang kata muktamad tapi bagi mereka yang mengikut stream pemain-pemain ini mungkin sudah kenal pasti siapa mereka.
Team Secret pastinya akan mengumumkan lineup ini dalam masa terdekat sama ada minggu ini atau minggu hadapan.
Ikuti kami di Facebook dan Instagram.
Saksikan kami di YouTube.


Pasukan PUBG Mobile wanita, Arcadia Dianne berjaya meraih tempat ketiga dalam kejohanan PUBGM Ladies Community Cup yang berlangsung baru-baru ini lantas membawa pulang RM800.
Kejohanan tersebut disertai oleh pasukan-pasukan wanita hebat lain seperti Hera, Axis Lunaastar dan ramai lagi. Ini membuktikan pasukan Arcadia Dianne yang baru ditubuhkan mampu memberi saingan kepada pasukan yang sudah menempa nama.
Skuad yang ditubuhkan pada 15 Julai lalu ini dianggotai oleh lima gadis:

Nur Alya Syafiqah M Razif (ARC丶AlyashCG)
Nurul Arina Abdul Rahman (ARC丶WienuckCG)
Nur Aliah Najwa Abu Kasim (ARC丶LieyaCG)
Batrishia Hidayah Mohamed Yusoff ( ARC丶BattyCG)
Fatin Athirah Fuzi (ARC丶TyaraCG)

Sementara itu, Hera peroleh tempat pertama dengan RM2,000 kemenangan, diikuti AROV VQ Faita dengan RM1,500 di tempat kedua.
Dalam kejohanan sama, ia turut disertai 128 pasukan wanita.
Bagi meraikan perkembangan pasukan ini dalam industri e-sukan, mereka juga memperkenalkan jersi baru “Fans Edition” untuk peminat. Peminat yang ingin mengikuti perkembangan mereka boleh ke laman Instagram @teamarc.my dan FB: Team Arc Esports.


Pasukan kompetitif PlayerUnknown’s Battlegrounds mudah alih, AROV mengumumkan kembalinya pemain asal yang sepatutnya ke PMCO Fall Split iaitu AmyPRO dan Lunar untuk mewakili mereka ke kejohanan Permainan Siber Selangor (SCG) 2019.
Dua pemain ini akan menyertai barisan skuad AROV iaitu kapten, Boyka dan Jenny serta Putra. Sementara itu, Fazu dan Smokey pula akan direhatkan atas urusan lain.
“Saya amat berpuas hati dengah pencapaian mereka semasa PMCO Fall Split SEA League kerana dengan jarak waktu yang singkat dan pelbagai isu yang timbul, mereka telah mendapatkan keputusan yang memberangsangkan dengan Putra dan Smokey hadir pada 2 minggu terakhir sebelum persiapan PMCO pada 17 September lalu.
“Saya agak yakin dengan line up PMCO + PMNC 2019 mampu membuahkan hasil untuk kali ini. Terima kasih tak terhingga kepada Bapak Ah Esports dan MasterRamen kerana  memberi pertolongan kepada kami dengan membenarkan Erynn menggantikan Smokey,” kata Pengurus AROV, Danial Rusli dalam satu catatan di Facebook page rasmi mereka.
Sementara itu, latihan akan dimulakan pada minggu ini bermula hari Khamis bagi persiapan menghadapi SCG 2019.
AROV antara satu daripada lima pasukan yang menerima jemputan terus ke kejohanan ini.

—–
Kejohanan tahunan Selangor Cyber Games 2019 akan bertempat di CENTRAL i-CITY, Shah Alam pada 26 dan 27 Oktober ini.
Permainan mudah alih PUBG Mobile dipertandingkan bersama Dota 2, FIFA 20 dan Tekken 7 dengan hadiah wang tunai terkumpul RM215,000! Namun, kali ini permainan kegemaran ramai, Mobile Legends tidak disertakan.
Ini adalah pecahan prizepool mengikut permainan e-sukan yang dipertandingkan:
Dota 2 – RM30,000 (128 pasukan bermain online dan 8 pasukan layak ke peringkat akhir selepas tamat kelayakan)
PUBG Mobile – RM100,000 (512 pasukan bermain online dan 6 pasukan jemputan + 10 pasukan yang ditapis daripada kelayakan akan bertembung di peringkat akhir)
FIFA 20 – RM55,000 (512 pemain)
Tekken 7 – RM30,000 (128 pemain)
Ini adalah kali keenam kejohanan seumpama ini diadakan bersama Majlis Sukan Negeri Selangor, Mineski Events Team Malaysia dan Big Machinez.
Acara ini juga mendapat sokongan daripada Penggerak Belia Tempatan (PeBT), Majlis Bandaraya Shah Alam (MBSA), Persatuan Esports Selangor (ESS) dan Tencent.
Foto: AROV / Facebook


Team SMG adalah salah satu pasukan profesional PUBG Mobile yang bergiat aktif di dalam arena kompetitif.
Mereka kini mengumumkan bahawa Six, Bard dan kapten pasukan iaitu Trixnity tidak lagi bersama Team SMG. Perkara ini diumumkan di dalam Instagram rasmi mereka.
Skuad ini mula diambil pada August 2020 di mana mereka berjaya memenangi Youtube x IGN Squad Up dan kemudian PUBG Mobile XOX Unity League 2021.

View this post on Instagram

A post shared by Team SMG (@teamsmgofficial)

Ketiga-tiga pemain ini berjaya mendapat tempat ketiga di dalam peringkat akhir PMPL MY/SG musim kedua dan tempat keempat PMPL MY/SG musim keempat.
Kemanakah hala tuju Six, Bard dan juga Trixnity selepas ini? Kita bakal saksikan.


Setelah hilang kelayakan dari bertanding di dalam kejohanan dunia PUBG Mobile Season 0, tiga ahli pasukan Loops Esports telah mengambil keputusan untuk meninggalkan pasukan mereka.
Carrilho telah memasuki pasukan Alpha 7 Esports, beliau akan menggantikan Vitu2k yang menjadi pemain kegemaran peminat dari region America.
Selain itu, dua lagi bekas pemain pasukan Loops Esports iaitu Caiowski, Federal dan juga bekas kapten pasukan mereka Dadin telah memilih pasukan Influence Rage Esports (INF) sebagai permulaan sejarah baru mereka.
Sebelum ini, komuniti permainan peranti mudah alih PUBG Mobile telah dikejutkan dengan berita tiga ahli pasukan Loops Esports menunjuk perasaan terhadap organisasi mereka.
Caiowski, Federal dan juga Gxlden telah berpecah dari Carrilho untuk mendarat di sebuah church di Pochinki di dalam peta Erangel. Mereka tidak berbuat apa-apa sebaliknya membiarkan pihak lawan pasukan RRQ membunuh ketiga-tiga mereka tanpa sebarang tindak balas.
Perkara ini adalah kali pertama berlaku di dalam sejarah acara kejohanan PUBG Mobile Esports. Mereka terus hilang kelayakan untuk meneruskan perjuangan mereka di dalam kejohanan dunia PUBG Mobile Season 0 setelah diselidik dari bukti bukti yang ada oleh pihak penganjur.
Sikap tunjuk perasaan ini dilakukan oleh kerana konflik dalaman yang berlaku disebabkan bekas kapten pasukan mereka Dadin telah disingkirkan dari organisasi tanpa persetujuan dan cara yang professional.
Menurut kenyataan akaun twitter PUBG Mobile Esports. Federal, Gxlden dan juga Caiowski telah diharam dari menyertai sebarang acara e-sukan PUBG Mobile sehingga 10 Julai 2021. Mereka tidak dibenarkan menyertai sebarang acara yang bakal berlangsung di bawah penganjur PUBG Mobile Esports.
Peringkat akhir kejohanan dunia PMGC akan berlangsung pada 21 sehingga 24 Januari 2021 di Dubai. 16 pasukan akan merebut wang hadiah terkumpul sebanyak AS$2 juta (RM8.14 juta).


PUBG Mobile kini berkerjasama dengan beberapa jenama gergasi di dunia seperti Liverpool FC serta jenama kereta eksotik Sweden, Koenigsegg. Nampaknya pemain akan mempunyai pelbagai ganjaran untuk dikejar pada bulan-bulan akan datang ini.
Liverpool FC
Dunia bola sepak dan battle royale bertembung apabila PUBG Mobile bekerjasama dengan Liverpool FC, kerana pemain boleh memperoleh jersi berjenama pasukan dalam permainan.

PUBG MOBILE X Liverpool Football Club Collaboration is coming soon on Nov 12.
 Participate in the collab event in-game on Nov 12 to earn a permanent backpack! 🎒#PUBGMOBILE #PUBGMXLFC #YNWA #LFC pic.twitter.com/cWCUDkRXLr
— PUBG MOBILE (@PUBGMOBILE) October 29, 2021

Kerjasama dengan kelab bola sepak itu bermula dari 12 November hingga 20 Disember. Dengan mengambil bahagian dalam siri permainan mod klasik, pemain boleh memperoleh jersi Liverpool FC edisi terhad dan memperoleh peralatan dan barangan dalam permainan percuma, seperti payung terjun dan beg galas.
Koenigsegg
Tidak mengejutkan jika ramai tidak pernah dengar jenama ini. Koenigsegg adalah sebuah syarikat kereta hyper dari Sweden yang menghasilkan beberapa jentera yang hebat sepanjang dekad ini seperti Koenigsegg ONE:1, Koenigsegg Jesko dan lain lagi.

Koenigsegg Jesko

PUBG MOBILE partners with world-leading hypercar manufacturer Koenigsegg ✨ to bring a limited-time game mode 😲
 🏁 From Nov 1 until Nov 30, players have the opportunity to drive the Jesko & Gemera hypercars 🏎 https://t.co/JTDSjDQHdv#pubgmobile #koenigsegg #jesko #gemera pic.twitter.com/BxkUokkaJp
— PUBG MOBILE (@PUBGMOBILE) November 1, 2021

Pemain akan diberikan peluang untuk memandu dua kenderaan terkini dari Koenigsegg iaitu Koenigsegg Jesko dan Gemera.

Koenigsegg Gemera
Dapatkan peluang untuk memakai jersi Liverpool FC serta memandu dua kereta unik ini dalam PUBG Mobile. Mungkin ini sahaja peluang untuk kita merasa memandu kereta-kereta ini.


PUBG Mobile terkenal dengan kolaborasi-kolaborasi dengan jenama-jenama yang hebat. Permainan itu pernah berkolaborasi dengan jenama seperti Tesla, Liverpool FC, Spider-Man: No Way Home, Arcane dan Koenigsegg.
Kini, permainan itu mengacah kolaborasi seterusnya dengan anime terkenal Jujutsu Kaisen.

It’s coming… be wary of the curses 👻 ☠ #PUBGMOBILE pic.twitter.com/EOha537upm
— PUBG MOBILE (@PUBGMOBILE) February 7, 2022

Kolaborasi ini kebarangkalian besar akan memperkenalkan mod baharu yang melibatkan ‘Curses‘ seperti dilihat di dalam anime itu. Hal ini demikian kerana terdapat tirisan dalam kategori Achievements seperti dilihat di bawah.

Setakat ini, Krafton belum mendedahkan tarikh pelancaran untuk kolaborasi ini, tetapi ia dianggarkan akan dilancarkan pada 15 Februari, iaitu dalam seminggu lagi.
Sumber rujukan: Twitter


Selepas pengumuman kemasukan mereka ke arena e-sukan di negara ini, Bigetron Malaysia kini mengumumkan lineup penuh bagi pasukan PlayerUnknown’s Battlegrounds mudah alih (PUBG Mobile).
Sebelum ini, mereka mendedahkan pemain-pemain ini secara berperingkat di laman sosial:

Zulfadli Abdul Rahman (ZullyxGaming)
Mohammad Naim Wahid (Naeem)
Kevin Kay Meng Chuan (KevinxGaming)
Albar Fahreza (Hijrah)

Dalam keempat-empat pemain ini, Hijrah adalah satu-satunya pemain Indonesia yang pada asalnya di bawah Bigetron ION (tapi kini dibubarkan).
Zully pula pernah bersama Yoodo Gank bermain di liga Asia Tenggara PMCO Fall Split.
Sementara itu, Khairunnazri Masli ataupun Boyka menggalas tanggungjawab sebagai Ketua Pegawai Eksekutif (CEO) dan Terence Yong pula sebagai Pengurus Besar.
CEO Bigetron Esports, Edwin Chia berkata hasrat mereka untuk menerokai pasaran e-sukan di Malaysia adalah disebabkan statistik peminat dari Malaysia yang di luar jangkaan dan status pasaran yang belum diteroka.
Pada kejohanan akan datang, pemain-pemain ini akan membawa nama Bigetron Malaysia di dalam pertandingan.
Ikuti kami di Facebook dan Instagram.
Saksikan kami di YouTube.


Arena PlayerUnknown’s Battlegrounds mudah alih (PUBG Mobile) Malaysia nampaknya penuh kejutan baru-baru ini. Semalam, kita dikejutkan dengan berita organisasi e-sukan Indonesia, Bigetron yang membuka cawangan di Malaysia, menjadikan Khairunnazri Masli (Boyka) sebagai CEO.
Hari ini, mereka umumkan pula pengulas terkenal liga Asia Tenggara, Terence Yong Yew Gin (Icybaby12) sebagai Pengurus Besar Bigetron Malaysia. Menerusi satu video di Facebook, Terence sangat gembira apabila ditawarkan posisi berkenaan. Lihat video penuh di bawah:

Mengenai kariernya, Terence pernah mengulas untuk beberapa kejohanan PUBG Mobile antaranya Liga Asia Tenggara PMCO dalam Bahasa Inggeris dan kejohanan Dota 2 pada masa dulu. Terence juga pernah mengulas untuk liga profesional Mobile Legends: Bang Bang (MPL).

Berikutan itu, Bigetron Esports juga umum pembubaran Bigetron ION dan memperkenalkan salah seorang bekas pemainnya, Albar Fahreza (Hijrah) sebagai pemain pertama Bigetron Malaysia.
Menurut sumber, pemain-pemain lain akan diumumkan kemudian.
CEO Bigetron Esports, Edwin Chia berkata hasrat mereka untuk menerokai pasaran e-sukan di Malaysia adalah disebabkan statistik peminat dari Malaysia yang di luar jangkaan dan status pasaran yang belum diteroka.
Ikuti kami di Facebook dan Instagram.
Saksikan kami di YouTube.


Pemain profesional PlayerUnknown’s Battlegrounds mudah alih, Khairunnazri Masli (Boyka) nampaknya diberi peluang lebih cerah dalam karier e-sukan.
Selepas menjadi jurulatih bagi pasukan Indonesia, Bigetron, beliau sekarang memegang jawatan sebagai Ketua Pegawai Eksekutif (CEO) bagi Bigetron Malaysia!
Berita itu diumumkan di Facebook rasmi Bigetron Malaysia yang pertama kalinya membuka cawangan pertamanya di negara ini.

Dalam video berdurasi 1 minit 10 saat itu, Boyka mengatakan pengundurannya dari menjadi jurulatih adalah disebabkan tanggungjawab menguruskan Bigetron Malaysia ini.
Beliau juga berharap untuk memimpin atlet e-sukan Malaysia (Bigetron Malaysia) menjadi yang terbaik di peringkat nasional dan juga dunia.
Boyka bersama AROV Esports sebelum ini menempah nama di liga Asia Tenggara PMCO Spring dan Fall Split malah menjadi jurulatih bagi Bigetron RA yang juga juara PMCO Global diadakan di Pusat Dagangan Dunia Putra (PWTC) pada tahun lalu.
Menerusi kejohanan berprestij itu, Bigetron bawa pulang RM855,800 sebagai johan.
Foto: Kincir.com
Berita lanjut menyusul..
Ikuti kami di Facebook dan Instagram.
Saksikan kami di YouTube.


Kejohananan PUBG Mobile peringkat kampus (PMCC) 2022 kini kembali yang akan menampilkan pasukan terbaik dari pusat pengajian seluruh negara.
16 pasukan terbaik akan bersaing di Grand Final dalam merebut hadiah wang terkumpul RM40,000 dan slot ke Kejohanan Kebangsaan (PMNC) yang juga menjadi kelayakan ke Liga Profesional (PMPL) 2023.
Kejohanan ini terbuka kepada semua pelajar warganegara Malaysia yang berusia 16 tahun ke atas. Struktur baharu PMCC Malaysia 2022 membolehkan pelajar dari pusat pengajian yang berlainan untuk membentuk pasukan bersama dan juga membenarkan penyertaan kedua-dua kejohanan PUBG MOBILE Campus Leader (PMCL) 2022 dan PMCC Malaysia 2022 untuk mendapatkan slot di PMCC Malaysia 2022 Grand Finals.
Untuk makluman, PUBG MOBILE Campus Leader (PMCL) adalah inisiatif terbaru PUBG MOBILE untuk merapatkan komuniti mahasiswa/mahasiswi di seluruh negara. Pemain PUBG MOBILE yang menyertai program ini akan mempelajari selok belok pengurusan sukan elektronik atau e-sukan secara profesional serta berpeluang untuk menjalankan latihan industri bersama Tencent Malaysia.
Kedua-dua kejohanan PUBG MOBILE Campus Leader (PMCL) 2022 dan PMCC Malaysia 2022 akan dimainkan dalam Solo Mode dan Squad Mode melalui Kelayakan Terbuka (Open Qualifiers) manakala Solo Mode akan membentuk satu pasukan daripada enam pemain teratas untuk mara ke peringkat Grand Finals.

Sebanyak 16 pasukan akan mara ke PMCC Malaysia 2022 Grand Finals, dan pecahannya adalah seperti berikut

Pusingan Kelayakan Squad Mode PMCC Malaysia 2022 : 10 pasukan
Pusingan Kelayakan Solo Mode PMCC Malaysia 2022: 2 pasukan
Pusingan Kelayakan Squad Mode PMCC CL  2022: 3 pasukan
Pusingan Kelayakan Solo Mode PMCC CL 2022 : 1 pasukan

Tarikh pendaftaran bagi PUBG MOBILE Campus Leader (PMCL) 2022 adalah dari 21 September hingga 2 Oktober 2022 dan kejohanan PMCL Qualifier akan berlangsung dari 3 hingga 9 Oktober 2022. Kepada pelajar yang berminat boleh daftar di pautan ini.
Tarikh pendaftaran bagi PUBG MOBILE Campus Championship (PMCC) 2022 akan dibuka dari 3 hingga 16 Oktober 2022 dan Pusingan Kelayakan Kejohanan (PMCC Qualifiers) akan berlangsung dari 17 hingga 23 Oktober 2022.
PUBG MOBILE Campus Leader (PMCL) dan PUBG MOBILE Campus Championship (PMCC) adalah peluang terakhir buat peminat PUBG Mobile yang berhasrat untuk menjadi pemain profesional, dan menjadi sebahagian daripada PMPL 2023 yang akan datang. Jadi pastikan anda tidak melepaskan peluang ini dan kita akan berjumpa di PMCC Malaysia 2022 pada 29 dan 30 Oktober 2022!
Nantikan siaran langsung di FB dan Youtube rasmi PUBG Mobile Malaysia dan FB PUBG Mobile Esports Malaysia.


PUBG Mobile kini mencatatkan sebanyak 1 Bilion jumlah muat turun di seluruh dunia.
Ia diumumkan dalam satu ciapan ringkas Twitter rasmi PUBG Mobile.

Players, it’s our turn to level up! 😏🏆 PUBG MOBILE just hit 1 billion downloads worldwide! 🌎 Stay tuned for an awesome new update 🙌 #pubgm1Billion pic.twitter.com/0XotZfblqM
— PUBG MOBILE (@PUBGMOBILE) March 22, 2021

PUBG Mobile sekarang ini sedang menjalankan liga profesional (PMPL) Malaysia dan Singapura musim ketiga yang berlangsung sehingga 25 April ini (grand final).
Malah, permainan mudah alih terbaharu, PUBG: New State yang menampilkan senjata-senjata futuristik juga turut diumumkan. Adakah permainan ini akan memberi kesan kepada jumlah pemain aktif di PUBG Mobile? kita nantikan.


PUBG MOBILE kini tercalon di dalam dua kategori bagi sebuah anugerah berprestij khas untuk permainan esukan, The Esports Awards 2021, iaitu “Esports Game of the Year” dan “Esports Mobile of the Year”.
Pencalonan PUBG MOBILE di dalam kedua kategori ini adalah berikutan kejayaan permainan ini dalam membentuk ekosistem e-sukan dengan program e-sukan yang penuh strategik sama ada untuk kategori amateur hingga profesional.

Selain itu, PUBG MOBILE juga berjaya dalam membawa perubahan di dalam dunia permainan mudah alih melalui pelbagai inovasi, kandungan dalam permainan yang menarik dan kolaborasi tanpa batasan.
Undian masih lagi dibuka untuk para peminat PUBG MOBILE dan peminat esukan yang ingin mengundi, sebelum ditutup pada awal November nanti. Perlu diingatkan undian hanya boleh dilakukan sekali sehari sahaja. Bagi yang ingin mengundi sila layari SINI.

Selain pencalonan ini, PUBG MOBILE dan DJ Alan Walker sekali lagi berkolaborasi dengan pelancaran sebuah lagi lagu baru, yang berjudul “Paradise”.
Melalui kolaborasi ini, Bermula 23 September hingga 21 Oktober, DJ Walkzz menjemput para pemain untuk mendarat di Paradise untuk mendapatkan tiket muzik khas Alan Walker untuk ditebus dengan barangan kolaborasi eksklusif dan set eksklusif Alan Walker.

Di samping pencalonan dan pelancaran muzik baru, PUBG MOBILE juga mendatangkan mod baru melalui kemaskini versi 1.6 iaitu mod “VS AI”. Melalui mod ini pemain akan bermain menentang bot yang peringkat kepayahan boleh diubah.
Mod ini sesuai untuk mereka baru mula bermain dan memerlukan masa untuk menyesuaikan diri, di mana mod ini hanya dimainkan di Livik dengan dua peringkat kepayahan iaitu “Mudah” dan “Normal”.


Ramai main PUBG Mobile selepas dilancarkan dan tak kurang juga yang menang begitu banyak game. Tapi mungkin korang sendiri akan persoalkan: “Aku baru je main PUBG dan tak pandai pun dalam shooting game tapi boleh banyak kali Chicken Dinner sampai 8 kali pun ada,”
Ini kerana game itu dipenuhi dengan bots! Sebelum korang gelabah, rileks dulu. Ia bukanlah sesuatu yang teruk. PUBG Mobile menggunakan bots untuk beginners mudah relate dengan game ini. Makin banyak korang menang, jumlah bots akan berkurangan dan korang akan berdepan dengan pemain sebenar berbanding AI.
Sebenarnya, Tencent merancang strategi pemasaran yang bijak di sini. Kalau ramai pemain menang, mereka bukan saja melakukan free marketing di media sosial dengan screenshots Chicken Dinner tapi juga membuat transaksi mikro dalam permainan.
Ya lah, kalau dah menang banyak kali mesti terfikir untuk beli kostum dan sebagainya. Yang penting, korang enjoy main game itu.
Setakat mana korang akan terus melawan bots dan mengenal pasti pemain manusia? Cuba lah bermain sehingga 100 kali perlawanan dan perhatikan perubahannya! Masih mampu Chicken Dinner? Kita lihat dulu!
Sumber: Vg247


Kemas kini terbaharu PUBG Mobile versi 1.6 akan memperkenalkan mod baharu di mana pemain akan berlawan menentang Yarilo iaitu sebuah kaum makhluk asing yang menyerang bumi.
Dalam laman Facebook rasmi PUBG Mobile, ia dinyatakan bahawa ‘meteorit berbahaya’ menuju Erangel dalam kemas kini versi 1.6.

Manakala, sebuah ciapan dari Twitter rasmi PUBG Mobile pula mengacah mod baru yang membenarkan pemain bertahan hidup menentang makhluk asing yang dikenali sebagai Yarilo. Acara ini mungkin juga akan mengubah susun atur peta Erangel.

Yarilo are invading Erangel, the Cell Matrix is unleashed, and things are about to get more exciting than ever before! Do you have what it takes to survive in Version 1.6? You’ll find out soon! #PUBGMOBILE pic.twitter.com/nW2UjPM2fR
— PUBG MOBILE (@PUBGMOBILE) September 7, 2021

Selain itu, kemas kini terbaharu PUBG Mobile 1.6 yang akan datang akan mengembalikan peta bersalji Vikendi bersama mod permainan baru seperti Infection, Survive Till Dawn, dan Metro Royale: Reuninon.
Tencent juga mengumumkan beberapa penambahbaikkan yang akan diimplementasikan dalam permainan versi 1.6.

Menekan butang Royale Pass M2 Upgrade Card di inventori akan memaparkan maklumat musim yang salah, tetapi berfungsi seperti biasa di Royale Pass.
Menekan butang pukulan kadang-kadang tidak bertindak balas.
Tetapan Light Machine Gun tidak ada di Miramar dan Sanhok.
Highlight – Ciri baru yang boleh diaktifkan dari skrin tetapan. Ciri ini membenarkan pemain menonton detik-detik tertentu sewaktu penghujung pusingan Classic Mode.
Efek bunyi baharu apabila mengenakan ‘headshot’

PUBG Mobile 1.6 dijangka dilancarkan pada anda 9 September ke 11 September. Selepas pelepasan kemas kini 1.6, musim Royale Pass baru dijangka bermula dari 16 September.


Tidak lama lalu kita dikongsikan berita bahawa PUBG Mobile akan berkolaborasi dengan siri anime shonen Jujutsu Kaisen. Kini, Krafton sudah melangkaui jangkaan dan mengumumkan kolaborasi tergempar itu.
Kemaskini Jujutsu Kaisen ini sudah dilancarkan dan anda boleh mulakan perjalanan anda sebagai pembasmi Curses hari ini.
Kemaskini termasuk pelbagai kandungan dalam permainan, termasuk kostum berdasarkan beberapa watak utama siri, serta kotak, musuh bertema dan item lain. Beberapa set cosplay watak yang boleh diperoleh pemain termasuk Yuji Itadori, Megumi Fushiguro, Nobara Kugisaki dan Satoru Gojo.

Selain daripada set kostum watak, pemain juga boleh menyelesaikan cabaran dalam permainan untuk memperoleh lebih banyak item.
Kemaskini ini juga menawarkan mod tema khas baharu, di mana pemain boleh mencari dan mengumpul Cursed Objects yang mengandungi Jejari Sukuna. Jika anda mengumpul kesemuanya, anda boleh memperoleh pencapaian istimewa dan ganjaran lain.

Untuk memasuki mod bertema baharu ini, anda perlu memilih mod tema Ranked untuk Erangel atau Livik. Kotak Cursed Objects akan tersebar di setiap peta. Tetapi kotak-kotak ini tidak mudah dicari, jadi pemain perlu mencari dengan teliti.
Selain itu, mod bertema baharu boleh menghasilkan Cursed Corpse Grenade, yang boleh digunakan pemain untuk menyeru Cursed Corpse Boss. Menewaskan bos ini akan memberi ganjaran kepada pemain dengan senjata serta buff yang kuat.
Dengan acara bermula hari ini, anda hanya mempunyai masa kurang sebulan untuk menyelesaikan segala cabaran berkaitan dengannya memandangkan acara itu akan berlangsung pada hari ini sehingga 15 Mac.


Susulan daripada keputusan Yoodo Gank mencari seorang pemain stand-in untuk main roster bagi menghadapi kejohanan besar pada bulan September ini berikutan pemain mereka, Draxx yang membuat keputusan untuk menyambung pengajian di UiTM, Yoodo Gank juga sedang mencari pemain kelima.

“Draxx perlu menghabiskan semester akhir dan dia tak dapat bertanding untuk kejohanan besar akan datang ini. Jadi kami ingin mencari pengganti sementara hanya untuk menghadapi kejohanan itu saja.
“Dia bukanlah dikeluarkan, ditukar ataupun menjadi pemain simpanan. Saya cadangkan dia untuk sambung belajar hingga habis dahulu,” – kata CEO Gank, Kevin Wong.
Kevin juga berkata, pihaknya kini mencari pemain kelima yang akan stand-in tapi buat masa ini tak mendedahkan siapa pemain tersebut lagi. Tambahnya, pemain kelima ini tidak akan menggantikan posisi mana-mana pemain utama.
Mengikut current lineup untuk Yoodo Gank, ManParang, Draxx, Geek dan Jimboy masih bermain dalam main roster.
Yoodo Gank akan maklumkan siapa pemain kelima mereka dalam masa terdekat.


Sebelum ini, Tencent Games ada mengumumkan dunia PlayerUnknown’s Battlegrounds mudah alih (PUBG Mobile) akan bertemu dengan dunia The Walking Dead, siri popular AMC di televisyen yang mengisahkan sekumpulan survivor cuba hidup dalam dunia dilanda wabak zombi.
Menariknya, kali ini skin karakter dalam rancangan televisyen berkenaan kini boleh didapati – Daryl Dixon, Rick Grimes, Negan, Michonne, motorsikal Daryl, Katana Michonne, pemukul kayu milik Negan dan lain-lain.
Kolaborasi ini sempena hebohan siri ini yang akan membuka tirai musim 10 pada Ahad, 6 Oktober.

The Walking Dead has arrived in PUBG MOBILE!
 Play as your favorite characters, or utilize their iconic gear, to overcome a threat more dangerous than any walker! #TWD pic.twitter.com/f5yirggkBF
— PUBG MOBILE (@PUBGMOBILE) September 30, 2019

Kesemua item ini boleh didapati apabila anda menyelesaikan misi mingguan ataupun dengan membeli menggunakan in-app-purchases.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Buat pertama kalinya, organisasi e-sukan Eropah, Team Secret menerjah pasaran Asia Tenggara dengan melamar juara PUBG Mobile Club Open peringkat Malaysia iaitu Team Genexsus.
Kini digelar Secret Genexsus, pasukan yang terdiri daripada anak Malaysia ini seolah bersedia untuk menempuh hala tuju berbeza selepas ini. Mereka adalah Secret BiuBiu, Secret SinB, Secret Alex dan Secret Stewart9k.
Mengikut rekod, Secret kini mempunyai enam pasukan iaitu Dota 2, PUBG Mobile, Fortnite, Rainbow Six, Rules of Survival dan Age of Empires II. Selain Genexsus, anak Malaysia, Yeik Nai Zheng atau MidOne sudah pun bermain di bawah Team Secret untuk lebih 3 tahun.

Seperti yang disaksikan dalam video pengenalan di atas, Secret menunjukkan rakaman ulang tayang setiap pemain yang mempunyai corak permainan tersendiri.
Team Secret PUBG Mobile ini akan berentap di pusingan seterusnya dalam saringan PMCO iaitu PMCO SEA Semi Final pada Mei ini.
Bekerjasama dengan Ookyo yang dikuasakan oleh Maxis, korang pasti akan nampak kandungan lebih menarik memfokuskan pemain-pemain ini dan mungkin produk baru untuk menyokong pemain game di peranti pintar kelak!
Pastinya berita ini mengejutkan komuniti PUBG Mobile kerana ini adalah kali pertama Secret menaja pasukan Malaysia dan juga di Asia Tenggara. Dalam perkembangan lain, Paris Saint Germain (PSG) pernah menaja skuad Dota 2, LGD di China dan juga RRQ untuk Mobile Legends di Indonesia.


Selesai sahaja menandatangani juara dunia “Microboy” tempoh hari, kini pasukan EVOS Esports melengkapkan barisan pemain mereka dengan kemasukan Auro dan juga Redface.

Redface mempunyai pengalaman kejohanan e-sukan yang luas, termasuk menjuarai pertandingan Kejohanan Kebangsaan PUBG Mobile Indonesia 2020.
Auro sebelum ini pernah menjadi juara sewaktu bersama pasukan EVOS Esports di PUBG Mobile Indonesia National Championship 2019. Beliau juga banyak mengambil bahagian dalam e-sukan antarabangsa dan pertandingan kebangsaan.

Menurut kenyataan Hartman Harris, Co-founder dan Chief Business Officer EVOS Esports “Kami sangat yakin dengan penambahan Redface dan Auro serta Microboy dalam barisan EVOS Esports PUBG Mobile di mana penjenamaan semula kepada EVOS REBORN, ia akan membuatkan kami menjadi satu pasukan yang kuat. Kami telah menetapkan arah tuju pasukan untuk menjamin kejayaan di tahun 2021,”


Pasukan Evos Esports telah tandatangani juara dunia PUBG Mobile “Microboy” setelah meneliti prestasi beliau sepanjang karier sebagai pemain professional bagi pasukan Bigetron RA. Beliau merupakan salah seorang rusher yang sangat berkaliber dan lincah menggunakan senapang untuk menjatuhkan musuh.
Menurut Hartman Harris, Co-founder dan Chief Business Officer EVOS Esports “Penambahan pemain Microboy ke dalam EVOS Esports PUBGM sangat tepat karena kami ingin memperkuat pasukan untuk tahun 2021 dan rebranding pasukan menjadi EVOS REBORN.
“Kami benar-benar mengakui bahwa Microboy mempunyai bakat dan skill yang telah membawanya kejayaan dengan berbagai gelaran kejuaraan dunia. Kami senang melihatnya akan menyarung jersi EVOS.” ujarnya.
Dengan pengumuman ini, pastinya peminat dari BTR dari seluruh dunia ingin menyaksikan siapakah pengganti bagi juara dunia ini, adakah pemain baru tersebut dapat mempamerkan aksi yang hebat serta synergy bersama ahli pasukan lain.
Selain itu, kemasukan Microboy di dalam pasukan EVOS Esports pasti akan memberikan peluang yang lebih tinggi kepada mereka untuk memenangi sebarang kejohanan yang akan dianjurkan oleh PUBG Mobile Esports nanti.


Organisasi e-sukan terkemuka dari Indonesia, EVOS Esports akhirnya mengumumkan kemasukan mereka ke dalam arena e-sukan negara dengan kolaborasi bersama Victorious In Play (VIP)!
Pasukan ini dijenamakan semula sebagai EVOS VIP dan akan membawa nama EVOS dalam mana-mana pertandingan disertai.
Ini adalah lineup penuh pasukan tersebut:

Muhammad ‘Yakuza’ Afiq
Muhammad ‘Apick’ Syafiq
Ahmad Danial ‘Hyqul’ Haiqal
Wan ‘Razor’ Muhammad Irfan

Seperti yang kita tahu, Yakuza adalah satu-satunya pemain VIP yang tinggal selepas beberapa pemain asal meninggalkan skuad tersebut. Hyqul pula kembali menyertai selepas tidak lagi bersama dengan Team Secret. Apick pula adalah pemain VIP yang sudah bersama sejak awal namun bukan dalam skuad VIP Senior.
Pasukan VIP Squad sebelum ini pernah menyertai liga Asia Tenggara PMCO Spring dan Fall Split. Mereka juga pernah berentap di PMCO SEA Grand Final di Jakarta, Indonesia.
Dalam satu kenyataan, EVOS memahami cabaran baru berada di pasaran Malaysia dan akan mengambil masa sebelum operasi berjalan dengan lancar sepenuhnya.
Namun, mereka juga yakin kolaborasi bersama VIP mampu mengembangkan lagi pengaruh mereka di negara ini.
EVOS Esports beroperasi di lima negara dengan 15 pasukan dan lebih 60 pemain. Mereka mempunyai beberapa pasukan e-sukan antaranya Mobile Legends, Arena of Valor, Dota 2, League of Legends dan FIFA.


Liga Asia Tenggara PUBG Mobile Club Open (PMCO) bermula sejak Rabu dan ia akan berlangsung selama lima minggu.
5 wakil Malaysia diterbangkan ke Shanghai, China untuk berentap dengan Thailand, Indonesia, Filipina, Myanmar, Vietnam dan Keboja.
Meskipun begitu, langit tak selalu cerah. Skuad Malaysia berdepan kritikan daripada netizen yang menyalahkan mereka kerana tak memberi persembahan yang membanggakan, ada juga yang mengatakan skuad Harimau Malaya ini bermain dengan begitu clean dan tak team up untuk mengalahkan skuad lain apabila ditempatkan dalam kumpulan sama.
Bagaimanapun, seorang gamer yang juga mengendalikan Facebook Page Fattahzie Gaming meniupkan kata-kata semangat untuk mereka semua. Semalam, dia memuat naik status dan dikongsi lebih 200 kali dan menerima lebih 1,2000 sukaan di Facebook.

Katanya, selepas perlawanan hari ketiga berakhir semalam, pasukan Malaysia mengalami sedikit kekecewaan berikutan kegagalan mendapatkan Chicken Dinner, iaitu tempat pertama dalam satu pusingan PUBG Mobile.
Dengan menyebarkan positive vibes begini, Fattah percaya usahanya mampu menarik lebih ramai komuniti PUBG Mobile tanah air untuk memberikan sokongan kepada skuad Malaysia yang bertanding di sana sekarang.
Bagi penulis sendiri, masih terlalu awal untuk memberi kritikan keterlaluan kerana kita berada di minggu pertama. Malahan, skuad Malaysia masih cuba memberikan yang terbaik apabila AROV berjaya mendapatkan tempat ketiga di peta terakhir pada hari kedua dan Yoodo Gank di kedudukan ketiga pada peta terakhir (hari ketiga) musim liga.
Moga dalam perlawanan hujung minggu ini, Chicken Dinner pertama berjaya dicuri pasukan Malaysia dan mereka lebih konsisten dalam perlawanan!
Artikel berkaitan: 4 Info korang perlu tahu tentang PMCO


Selepas bertanding menerusi pusingan kelayakan dalam talian tak lama dulu, akhirnya skuad Genexsus menjuarai PUBG Mobile Club Open Malaysia Finals sebentar tadi apabila mereka berentap bersama 15 lagi skuad lain bagi merebut slot ke PMCO SEA Semi Final di Shanghai, China.

Dalam 6 pusingan yang begitu sengit, Genexsus berjaya mendapat dua chicken dinner dan 59 jumlah pembunuhan sekali gus mendapat skor keseluruhan 179 mata. Kemenangan itu juga bermakna mereka turut membawa pulang wang tunai RM16,322 dan layak ke PMCO SEA Semi Final yang akan diumumkan tarikhnya kemudian. Juga empat pasukan lain yang layak ke saringan itu adalah:
2. VIP Squad
3. Junior Talent
4. Yoodo Gank
5. AROV Esports
Bagi yang tak dapat usha livestream atau saksikan secara langsung di Quill City Mall hari ini, korang boleh ke Facebook PUBG Mobile  bagi menonton tayangan ulangan di sana.
PUBG Mobile Club Open Malaysia Finals dianjurkan oleh VSPN dengan kerjasama Mineski Events Team (MET) Malaysia dan disokong oleh Tencent.


Pusingan akhir PUBG Mobile Global Championship (PMGC) 2021, yang dijadualkan berlangsung dari 21 hingga 23 Januari, tidak akan menjadi acara LAN, menurut pengarah e-sukan global PUBG Mobile Tencent James Yang.
Acara ini akan menggunakan format ‘separuh LAN’ dengan 16 finalis bersaing dalam satu pelayan (server). Bagi memastikan para peserta mempunyai permainan yang adil, beberapa pasukan akan diterbangkan ke lokasi tertentu untuk bersaing di peringkat akhir.
“Sesetengah pasukan akan kekal di negara mereka, manakala beberapa pasukan akan terbang ke lokasi. Perlawanan akhir PMGC bukanlah acara dalam talian atau luar talian yang lengkap. Ia adalah sejenis semi-LAN,” kata Yang.
Yang tidak mendedahkan di mana pertandingan itu akan berlangsung, tetapi berkata ia akan diumumkan ‘tidak lama lagi.’ Lokasi tidak akan mempunyai pentas dan pasukan akan bersaing dalam persekitaran tertutup. Format boleh melihat beberapa perubahan bergantung pada keadaan wabak.
Walaupun Yang berkata pada Julai lalu bahawa syarikat itu ‘berusaha keras’ untuk mengadakan PMGC sebagai acara LAN, pandemik COVID-19 yang berterusan mengubah rancangan ini.
“Kami menjangkakan untuk melakukan acara LAN pada akhir tahun, tetapi sekarang saya tidak menjangkakan COVID sekuat ini,” katanya.
Akibatnya, peringkat liga PMGC ditukar menjadi acara dalam talian sepenuhnya. Ia dibahagikan kepada Timur dan Barat supaya pasukan tidak menghadapi perbezaan ping. Dua puluh pasukan bertanding di setiap wilayah.
Peringkat liga PMGC akan berlangsung dari 30 November hingga 24 Disember, dengan 15 pasukan mara ke pusingan akhir, bersama satu pasukan jemputan. Perlawanan akhir besar akan berlangsung dari 21 hingga 23 Januari.
PMGC 2021 mempunyai jumlah kumpulan hadiah sebanyak AS$6 juta (RM25.4 juta). Ini menjadikannya kumpulan hadiah tertinggi dalam sejarah sukan PUBG Mobile untuk satu acara.


Kejohanan terbesar anjuran Tencent iaitu PUBG Mobile Global Championship kembali lagi untuk tahun kedua.
PMGC akan berlangsung sepanjang bulan November ini dengan dimulakan dengan peringkat liga dan peringkat akhir yang akan dianjurkan pada Januari 2022.

Kejohanan kali ini akan menawarkan hadiah terkumpul tertinggi dalam sejarah penganjuran kejohanan ini dengan hadiah bernilai ~RM25 juta.
Pasukan yang terpilih untuk kejohanan ini adalah pasukan yang mendapat mata tertinggi di PUBG Mobile Pro League (PMPL) dan pasukan terbaik daripada kejohanan di peringkat dunia.
Buat masa ini pihak Tencent masih belum lagi memaklumkan sama ada kejohanan ini akan dianjurkan di atas pentas ataupun secara atas talian.
Pada kejohanan lalu, pasukan tunggal Malaysia, Team Secret memperoleh tempat ketujuh. Siapakah akan menjadi juara untuk tahun ini?
Sumber: Aksiz


Tencent selalu memberi kejutan kepada peminat PUBG Mobile dengan kolaborasi yang tak disangka-sangka. Sebelum ini mereka bekerjasama dengan Resident Evil 2 dan Horizon Zero Dawn. Kali ini Godzilla pula!

Another collaboration is here! We are thrilled to announce the crossover between PUBG MOBILE and Godzilla: King of the Monsters! Parachute in to find clues of Godzilla’s imminent arrival. See Godzilla: King of the Monsters in theaters May 31st! #PUBGMxGodzilla #GodzillaMovie pic.twitter.com/3PoGZb5rlV
— PUBG MOBILE (@PUBGMOBILE) May 16, 2019

Kolaborasi bersama Godzilla: King of the Monsters ini masih diselubungi misteri kerana Tencent tidak mendedahkan apa yang akan muncul dalam permainan itu nanti. Mungkin juga mereka akan wujudkan satu Godzilla untuk ditumpaskan beramai-ramai oleh pemain permainan ini, siapa tahu kan?
Difahamkan, ia adalah sempena filem Godzilla: King of the Monsters yang akan ditayangkan pada 31 Mei ini.


Pasukan PUBG Mobile wanita tanah air, Hera kini bersama organisasi e-sukan Malaysia, Geek Fam. Ini bermakna mereka kini bermain di bawah nama Geek Fam Girls.
Mereka dianggotai oleh:

Anis “ANEES” Safiyah (IGL/Scouter)
Wan Nor “MIMEL” Emylia (Fragger)
Nur Fifi “EEVEE” Natasha (Rusher)
Fatin “1CAA” Amisa (Sniper/Support)
Aisya “RYSYAA” Syahiera (Support)

Hera sebelum ini mencipta kejayaan sendiri apabila memasuki playoffs Kejohanan Kebangsaan PUBGM dan raih tempat keempat bagi kejohanan PUBG Mobile MyLadies.
Selain Geek Fam Girls, Team Bosskurr juga mempunyai divisi wanita iaitu Bosskurr Ladies yang terdiri daripada Angel Bosskurr dan Winx Bosskurr.
Foto: Geek Fam